|  |  |  |  |
| --- | --- | --- | --- |
|  | Europska unija                                                                                                            Zajedno do fondova EU |  |  |

*Ovaj poziv se financira iz Europskog fonda za regionalni razvoj*

**UPUTE ZA PRIJAVITELJE**

**KOMERCIJALIZACIJA INOVACIJA U PODUZETNIŠTVU**

**Referentna oznaka poziva:**



**SADRŽAJ**

[1 TEMELJI I OPĆE ODREDBE 4](#_Toc454179595)

[1.1 Uvod 4](#_Toc454179596)

[1.2 Zakonodavni i strateški okvir 5](#_Toc454179597)

[1.3 Predmet i cilj Poziva 6](#_Toc454179598)

[1.4 Pokazatelji 7](#_Toc454179599)

[1.5 Financijska alokacija 8](#_Toc454179600)

[1.6 Vrste, iznos i intenziteti potpora 8](#_Toc454179601)

[1.7 Zbrajanje potpora 11](#_Toc454179602)

[2. UVJETI ZA PRIJAVITELJE 12](#_Toc454179603)

[2.1 Prihvatljivost prijavitelja: Tko može sudjelovati? 12](#_Toc454179604)

[2.2 Prihvatljivost partnera 12](#_Toc454179605)

[2.3 Broj prijava 12](#_Toc454179606)

[2.4 Prihvatljivost prijavitelja: Tko ne može sudjelovati? 12](#_Toc454179607)

[2.5. zahtjevi koji se odnose na sposobnost prijavitelja, učinkovito korištenje sredstava i trajanje projekta 14](#_Toc454179608)

[3. UVJETI ZA PROJEKTE 16](#_Toc454179609)

[3.1 Prihvatljivost projekta 16](#_Toc454179610)

[3.2 Prihvatljivost aktivnosti 16](#_Toc454179611)

[3.3 Prihvatljivost troškova 19](#_Toc454179612)

[3.4 Horizontalne politike i druge politike Zajednice 20](#_Toc454179613)

[4. ADMINISTRATIVNE INFORMACIJE 22](#_Toc454179614)

[4.1 Cjelovitost projektne prijave 22](#_Toc454179615)

[4.2 Podnošenje projektne prijave 23](#_Toc454179616)

[4.3 Rok za podnošenje projektne prijave 24](#_Toc454179617)

[4.4 Dodatne informacije vezane uz Poziv 25](#_Toc454179618)

[4.5 Objava rezultata Poziva 25](#_Toc454179619)

[5. POSTUPAK DODJELE BESPOVRATNIH SREDSTAVA 27](#_Toc454179620)

[5.1 Faze postupka dodjele bespovratnih sredstava 27](#_Toc454179621)

[5.2 Odredbe vezane uz dodatna pojašnjenja tijekom postupka dodjele bespovratnih sredstava 30](#_Toc454179622)

[5.3 Prigovori 30](#_Toc454179623)

[6 UGOVOR O DODJELI BESPOVRATNIH SREDSTAVA 32](#_Toc454179624)

[6.1 Preduvjeti za potpisivanje Ugovora o dodjeli bespovratnih sredstava 32](#_Toc454179625)

[6.2 Procedura potpisivanja Ugovora o dodjeli bespovratnih sredstava 32](#_Toc454179626)

[7 ODREDBE POVEZANE S PROVEDBOM PROJEKTA 33](#_Toc454179627)

[7.1 Početak provedbe i razdoblje provedbe projekta 33](#_Toc454179628)

[7.2 Postupci nabave 33](#_Toc454179629)

[7.3 Provjere upravljanja projektom 33](#_Toc454179630)

[7.4 Podnošenje zahtjeva za nadoknadom i povrat sredstava 34](#_Toc454179631)

[7.5 Revizija projekta 35](#_Toc454179632)

[7.6 Informiranje i vidljivost 35](#_Toc454179633)

[8 OBRASCI I PRILOZI 37](#_Toc454179634)

[9 POJMOVNIK 38](#_Toc454179635)

[10 POPIS KRATICA 47](#_Toc454179636)

# TEMELJI I OPĆE ODREDBE

Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijava navodeći pravila podnošenja prijava, njihova odabira i provedbe aktivnosti koje se financiraju u okviru Poziva na dostavu projektnih prijava (u daljnjem tekstu: Poziv).

## Uvod

Upute povezane s Pozivom primjenjuju se sukladno Prioritetnoj osi 3. Poslovna konkurentnost, Investicijskom prioritetu 3d Potpora stvaranju kapaciteta MSP-a za uključivanje u proces rasta na regionalnim, nacionalnim i međunarodnim tržištima i inovacijske procese, Specifičnom cilju 3d2 Povećana inovativnosti MSP–ova, Operativnog programa Konkurentnost i kohezija 2014. - 2020. (u daljnjem tekstu: OPKK)[[1]](#footnote-1).

Cjelokupni okvir za korištenje instrumenata kohezijske politike Europske unije (EU) u Republici Hrvatskoj u razdoblju od 2014. - 2020. godine reguliran je Sporazumom o partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu)[[2]](#footnote-2). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014. - 2020. godine.

Opći cilj Sporazuma o partnerstvu jest pružiti potporu u približavanju Republike Hrvatske ostalim državama Europske unije, odnosno regijama, ubrzavanjem gospodarskog rasta i poticanjem zapošljavanja. Treći tematski cilj Sporazuma o partnerstvu, povećanje konkurentnosti malog i srednjeg poduzetništva, predstavlja i jedan od ciljeva OPKK-a te je izravno obuhvaćen provedbom ovog Poziva.

OPKK se sufinancira iz Europskog fonda za regionalni razvoj (u daljnjem tekstu: EFRR) i Kohezijskog fonda (u daljnjem tekstu: KF), a njegova se strategija temelji na koncentraciji ulaganja u devet tematskih ciljeva (TC) zajedničkog Strateškog okvira (TC 1, TC 2, TC 3, TC 4, TC 5, TC 6, TC 7, TC 9 i TC 10) i njihovim specifičnim investicijskim prioritetima (IP), s daljnjim fokusom na specifične ciljeve (SC), koje je potrebno ostvariti.

OPKK je usmjeren k poboljšanju konkurentnosti u Republici Hrvatskoj, na nacionalnoj i na regionalnoj razini. Investicije financirane sredstvima EFRR-a imaju za cilj ojačati gospodarsku i socijalnu koheziju u Europskoj uniji ispravljanjem neravnoteže između njezinih regija[[3]](#footnote-3).

Prioritetna os 3. Poslovna konkurentnost, Specifični cilj 3d2 Povećana inovativnost MSP–ova; u okviru OPKK-a ima za cilj podržati kapacitete malih i srednjih poduzeća (u daljnjem tekstu: MSP) za uvođenje inovacija obuhvaćajući ulaganja u razvoj i provedbu novih rješenja , uključujući i ona koja se ne temelje na istraživanju i razvoju. Druga svrha ovog SC-a je izravno podržavati inovativna novoosnovana poduzeća koja su u svojoj poslovnoj aktivnosti usmjerena na napredne i inovativne proizvode i usluge visoke dodane vrijednosti.

Ove Upute i pripadajuća dokumentacija Poziva u skladu su sa Strategijom razvoja poduzetništva u Republici Hrvatskoj 2013.-2020. čiji je jedan od strateških ciljeva i „Poboljšanje ekonomske uspješnosti“ kojim se nastoji unaprijediti ekonomske uspješnosti maloga gospodarstva u sektorima proizvođačkih i uslužnih djelatnosti većim ulaganjem u I&R, višim stupnjem inovacija, rastom izvoza te daljnjim razvojem poslovnih mreža i povezanosti.

## Zakonodavni i strateški okvir

Putem Programa dodjele državnih potpora za povećanje inovativnosti malih i srednjih poduzetnika, dostupan na sljedećoj poveznici: [https://poduzetnistvo.gov.hr/UserDocsImages//dokumenti//Program%20potpora%20za%20povecanje%20inovativnosti.pdf](https://poduzetnistvo.gov.hr/UserDocsImages/dokumenti/Program%20potpora%20za%20povecanje%20inovativnosti.pdf%20) (u daljnjem tekstu: Program) definiraju se ciljevi, uvjeti i postupci za dodjelu državnih potpora namijenjenih povećanju inovativnosti malih i srednjih poduzetnika i te njihovog uključivanja u komercijalizaciju rezultata. Program se sufinancira sredstvima EFRR-a, jednog od glavnih financijskih instrumenata regionalne i kohezijske politike Europske unije, s ciljem smanjivanja ekonomskih i socijalnih razlika između regija Europske unije

Ministarstvo poduzetništva i obrta (u daljnjem tekstu: MINPO) će dodijeliti državne potpore u smislu članaka 28. i 29. Uredbe Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju Europske unije, objavljene u Službenom listu Europske unije 26.6.2014. godine, serija L 187/1 (u daljnjem tekstu: Uredba 651/2014). MINPO će isto tako dodijeliti potpore male vrijednosti u smislu Uredbe Komisije (EU) br. 1407/2013 оd 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore (u daljnjem tekstu: de minimis Uredba).

Prije pripreme projektne prijave, prijavitelji se pozivaju da prouče glavne dokumente vezane uz ovaj Poziv:

***Zakonodavstvo Europske unije***

* **Uredba (EU) br. 1301/2013** Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta“ te stavljanju izvan snage Uredbe (EZ) br. 1080/2006
* **Uredba (EU) br. 1303/2013** Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006
* **Uredba Komisije (EU) br. 651/2014** оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora.
* **Uredba Komisije (EU) br. 1407/2013** оd 18. prosinca 2013. godine o primjeni članaka 107. i 108. Ugovora o funkcioniranju Europske unije na de minimis potpore;

***Nacionalno zakonodavstvo[[4]](#footnote-4)***

* Ugovor o pristupanju Republike Hrvatske Europskoj uniji (NN - Međunarodni ugovori br. 2/12)
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (NN 92/14)
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15);
* Zakon o državnim potporama (NN 47/14);
* Zakon o poticanju razvoja malog gospodarstva (NN 29/02, 63/07, 53/12, 56/13);
* Zakon o obrtu (NN 143/13);
* Zakon o trgovačkim društvima (NN 111/93, 34/99, 118/03, 146/08, 137/09, 152/11, 111/12, 144/12, 68/13, 110/15);
* Zakon o zadrugama (NN 34/11, 125/13, 76/14);
* Zakon o sprječavanju pranja novca i financiranja terorizma (NN 87/08, 25/12);
* Stečajni Zakon (NN 44/96, 29/99, 129/00, 123/03, 82/06, 116/10, 25/12, 133/12, 45/13, 71/15);
* Zakon o financijskom poslovanju i predstečajnoj nagodbi (NN 108/12; 144/12; 81/13, 112/13 i 78/15);
* Pravilnik o obliku i sadržaju zadužnice (NN 115/12);
* Program dodjele državnih potpora za povećanje inovativnosti malih i srednjih poduzetnika (KLASA: 910-04/15-01/35,URBROJ: 516-05-01-04/2-16-13, od 23.ožujka 2016. godine, https://poduzetnistvo.gov.hr/UserDocsImages//dokumenti//Program%20potpora%20za%20povecanje%20inovativnosti.pdf
* Pravilnik o prihvatljivosti izdataka (NN 143/14);
* Zakon o suzbijanju diskriminacije (NN, br. 85/08, 112/12);
* Zakon o ravnopravnosti spolova (NN 82/08);
* Zakon o profesionalnoj rehabilitaciji i zapošljavanju osoba s invaliditetom (NN 157/13).

***Strateški okvir***

* Strategija „Europa 2020“ za rast i radna mjesta Europske unije (http://www.strukturnifondovi.hr/UserDocsImages/kako\_do\_fondova/korak1/uvjeti/eu\_hr.pdf)
* Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020. (<https://razvoj.gov.hr/UserDocsImages//arhiva/EU%20fondovi/Programi%20prekogranicna%202014-2020//GLAVNI%20DOKUMENT_Sporazum_o_partnerstvu_HR.pdf>);
* Operativni program Konkurentnost i kohezija 2014.-2020. (<http://www.strukturnifondovi.hr/vazni-dokumenti>);
* Strategija razvoja poduzetništva u Republici Hrvatskoj 2013. – 2020. (NN 136/13, http://narodne-novine.nn.hr/clanci/sluzbeni/2013\_11\_136\_2926.html)
* Strategija poticanja inovacija Republike Hrvatske 2014. – 2020. (NN 153/14, <http://narodne-novine.nn.hr/clanci/sluzbeni/dodatni/434155.pdf>)

## 1.3 Predmet i cilj Poziva

*Predmet*: poticanje ulaganja neophodnih za primjenu (komercijalizaciju) rezultata istraživanja, razvoja i inovacija (do kojih su došli sami MSP–ovi, u suradnji s drugima ili putem transfera znanja i tehnologije) u poslovne aktivnosti i pokretanje proizvodnje na temelju primijenjenih rješenja.

*Cilj*: podržati projekte usmjerene ka novim proizvodima i uslugama s višom i visokom dodanom vrijednošću koje imaju pozitivan učinak na poslovne rezultate i rast poduzeća te s tržišnim potencijalom na međunarodnoj razini.

## 1.4 Pokazatelji

Za uspješnu primjenu i praćenje postignuća, projekti trebaju doprinijeti slijedećim pokazateljima :

**Tablica 1. Pokazatelji Poziva**

|  |  |
| --- | --- |
| **Pokazatelj** | **Opis** |
| Broj inovacija procesa i/ili organizacije uvedenih od strane prijavitelja | Broj inovacija procesa i/ili organizacije koje je poduzeće uvelo u svom poslovanju |
| Povećano izdvajanje prijavitelja za istraživanje, razvoj i inovacije (IRI) | Povećanje izdvajanje poduzeća za istraživanje, razvoj i inovacije (IRI) u razdoblju od tri godine nakon početka provedbe projekta, u odnosu na godinu prije predaje projektne prijave.  Izdaci će se mjeriti iz pozicije (AOP 004) u GFI-POD-u poduzetnika u godini m+2. |
| Povećani prihod od prodaje | Prihod od prodaje poduzeća predstavlja prihod poduzeća iz poslovnih aktivnosti koji proizlaze iz prodaje roba i usluga tijekom određenog razdoblja.  Kao polazišna vrijednost uzima se vrijednost prihoda od prodaje izražena u apsolutnom broju u godini n-1.  Kao ciljna vrijednost uzima se procijenjena vrijednost prihoda od prodaje izražena u apsolutnom broju u godini m+2.  Prilikom unosa podataka u Prijavni obrazac A prijavitelj je dužan unijeti apsolutni broj u obrazac.  (Primjer: Prihod od prodaje poduzetnika u godini n-1 bio je 1500 HRK, dok će prihod od prodaje u godini m+2 iznositi 3000 HRK.) |
| Povećani prihod od izvoza | Prihod od izvoza poduzeća predstavlja vrijednost proizvodnje i/ili pruženih usluga koje je poduzeće izvezlo u inozemstvo (uključujući proizvodnju za izvoz u zemlje EU).  Kao polazišna vrijednost uzima se vrijednost prihoda od izvoza izražena u apsolutnom broju u godini n-1.  Kao ciljna vrijednost uzima se procijenjena vrijednost prihoda od izvoza izražena u apsolutnom broju u godini m+2.  Prilikom unosa podataka u Prijavni obrazac A prijavitelj je dužan unijeti apsolutni broj u obrazac.  (Primjer: Prihod od izvoza poduzetnika u godini n-1 bio je 1000 HRK, dok će prihod od izvoza u godini m+2 iznositi 2500 HRK.) |
| Porast zapošljavanja u poduzećima koja primaju potporu (CO08) | Neto otvorena radna mjesta u odnosu na broj zaposlenika u godini koja prethodi godini predaje projektne prijave Kao polazišna vrijednost uzima se broj zaposlenih na temelju sati rada u godini n-1. Kao ciljna vrijednost uzima se broj zaposlenih prema procjeni prijavitelja.  (Primjer: U godini n-1 poduzetnik ima 9 zaposlenih, a u godini m+2 poduzetnik ima 20 zaposlenih.) |
| Privatna ulaganja koja odgovaraju javnoj potpori u projektima inovacije ili istraživanja i razvoja (I&R) (CO27) | Iznos privatnog ulaganja kao dopuna javnoj potpori poduzećima u projektima inovacije ili istraživanja i razvoja (I&R) |
| Broj novih poduzeća koja primaju potporu (CO 05) | Broj potpomognutih novoosnovanih poduzeća koja posluju manje od tri godine (MSP-ovi) |
| Poduzeća primaju potporu kako bi uvela proizvode koji su novost na tržištu (CO28) | Broj potpomognutih novoosnovanih poduzeća koja uvode proizvode koji su novost na tržištu.  *Proizvod[[5]](#footnote-5) je novi na tržištu ukoliko na tržištu nema drugog proizvoda koji nudi istu funkcionalnost ili ukoliko je tehnologija koju novi proizvod koristi fundamentalno različita od tehnologije postojećeg proizvoda.* |
| Poduzeća primaju potporu kako bi uvela proizvode koji su novost u ponudi poduzeća (CO 29) | Broj potpomognutih novoosnovanih poduzeća koja uvode proizvode koji su novost u ponudi poduzeća.  *Proizvod5 je novost u ponudi poduzeća ukoliko isto nije proizvelo proizvod koji nudi istu funkcionalnost ili ukoliko je tehnologija proizvodnje fundamentalno različita od tehnologije postojećeg proizvoda.* |

## 1.5 Financijska alokacija

Temeljem OPKK-a u Državnom proračunu Republike Hrvatske iz EFRR-a za ovaj Poziv osigurano je 114.000.000,00 kuna za razdoblje do 31.12.2017. godine.

## 1.6 Vrste, iznos i intenziteti potpora

**Vrste potpora**

**Državne potpore na koje se odnosi Uredba 651/2014**

Potpora pružena kroz Program ne podliježe zahtjevima vezanim uz izvješćivanje iz članka 108(3) TFEU-a, jer je potpora u skladu s Uredbom Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora.

Sredstva državnih potpora iz Programa dodjeljuju se na temelju sljedećih članaka:

* Članak 28. Potpore za inovacije za MSP-ove
* Članak 29. Potpore za inovacije procesa i organizacije poslovanja

**Potpore male vrijednosti na koje se odnosi de minimis Uredba**

Potpore male vrijednosti pružena kroz Program dodjele potpora male vrijednosti za povećanje inovativnosti malih i srednjih poduzetnika dodjeljivat će se MSP-ovima u obliku bespovratnih sredstava kao nadopune privatnom financiranju. Potpore male vrijednosti dodijeljene prema ovom Pozivu smatraju se transparentnim potporama, u smislu članka 4. de minimis Uredbe.

Potpore male vrijednosti iz ovog Poziva dodjeljivat će se jednom poduzetniku, kako je definirano u članku 2. stavak 2. de minimis Uredbe.

Potpora male vrijednosti smatra se dodijeljenom u trenutku kada poduzetnik u skladu s odgovarajućim nacionalnim pravnim poretkom stekne zakonsko pravo na primanje potpore, neovisno o datumu isplate potpore male vrijednosti poduzetniku.

Ukupan iznos potpore male vrijednosti koja se po državi članici dodjeljuje jednom poduzetniku ne smije prelaziti 200.000 EUR u tekućoj fiskalnoj godini te tijekom prethodne dvije fiskalne godine.

Ukupan iznos potpore male vrijednosti koja se po državi članici dodjeljuje jednom poduzetniku koji obavlja cestovni prijevoz tereta za najamninu ili naknadu ne smije premašiti 100.000 EUR u tekućoj fiskalnoj godini te tijekom prethodne dvije fiskalne godine. Ta potpora male vrijednosti ne smije se koristiti za kupovinu vozila za cestovni prijevoz tereta.

Gornje granice primjenjuju se bez obzira na oblik potpora male vrijednosti ili na cilj koji se namjerava postići te neovisno o tome financira li se potpora koju dodjeljuje Republika Hrvatska u cijelosti ili djelomično iz sredstava koja su podrijetlom iz Europske unije ili iz nacionalnih sredstava Republike Hrvatske.

Ako bi se dodjelom novih potpora male vrijednosti mogla premašiti odgovarajuća gornja granica iz točke 4. ovog stavka, ni jedna od tih novih potpora ne može imati koristi od de minimis Uredbe.

U slučaju spajanja i preuzimanja poduzetnika, a sukladno članku 3. stavku 8. de minimis Uredbe, pri utvrđivanju prelazi li se primjenjiva gornja granica bilo kojom novom potporom male vrijednosti dodijeljenom novom poduzetniku ili poduzetniku preuzimatelju, u obzir se uzimaju sve prethodne potpore male vrijednosti dodijeljene bilo kojem od poduzetnika uključenih u postupak spajanja. Potpore male vrijednosti koje su propisno dodijeljene prije spajanja ili preuzimanja i dalje su u skladu sa zakonom.

Ako se jedan poduzetnik podijeli na dva ili više zasebnih poduzetnika, sukladno članku 3. stavku 9. de minimis Uredbe, potpora male vrijednosti dodijeljena prije podjele dodjeljuje se poduzetniku koji je od nje ostvario korist, što je načelno poduzetnik koji je preuzeo djelatnosti za koje je korištena potpora male vrijednosti. Ako takva raspodjela nije moguća, potpora male vrijednosti razmjerno se dodjeljuje na temelju knjigovodstvene vrijednosti vlasničkog kapitala novih poduzetnika na datum stupanja na snagu podjele.

Ako poduzetnik obavlja cestovni prijevoz tereta za najamninu ili naknadu te druge djelatnosti na koje se primjenjuje gornja granica od 200.000 EUR, sukladno članku 3. stavku 3. de minimis Uredbe 1407/2013 gornja granica od 200.000 EUR primjenjuje se uz uvjet da korisnik osigura navedeno razdvajanje bilo podjelom aktivnosti ili razdvajanjem troškova, o čemu davatelju potpore dostavlja izjavu kojom potvrđuje navedeno razdvajanje. Također, korist od djelatnosti cestovnog prijevoza robe ne smije premašiti 100.000 EUR, a potpora male vrijednosti ne smije se koristi za kupovinu vozila za cestovni prijevoz tereta.

**Iznos i intenziteti potpora**

1. **Potpore za inovacije za MSP-ove (članak 28. Uredbe 651/2014)**
2. Prihvatljivi troškovi ovom vrstom potpora smatraju se:

* troškovi dobivanja, potvrđivanja i obrane patenata i ostale nematerijalne imovine;
* troškovi upućivanja visokokvalificiranog osoblja iz organizacije za istraživanje i širenje znanja ili velikog poduzeća na rad na djelatnostima istraživanja, razvoja i inovacije na novootvorenom radnom mjestu u okviru korisnika, pod uvjetom da se time ne zamjenjuje ostalo osoblje;
* troškovi savjetodavnih i pomoćnih usluga za inovacije

1. Intenzitet potpore ne smije premašivati 50 % prihvatljivih troškova.
2. U posebnom slučaju potpora za savjetodavne i pomoćne usluge za inovacije, intenzitet potpore može se povećati do 85 % prihvatljivih troškova, pod uvjetom da ukupni iznos potpore za savjetodavne i pomoćne usluge za inovacije ne premašuje 200.000,00 EUR po poduzetniku tijekom razdoblja provedbe projekta.
3. Iznos potpore (maksimalni iznos potpore) iz stavka 1. po ovom Pozivu ne može prijeći prag od 7.600.000,00 kuna.
4. **Potpore za inovacije procesa i organizacije poslovanja (članak 29. Uredbe 651/2014)**
5. Prihvatljivi troškovi ovom vrstom potpora smatraju se:

* troškovi osoblja
* troškovi instrumenata i opreme, zgrada i zemljišta, u opsegu i u razdoblju u kojem se upotrebljavaju za projekte
* troškovi istraživanja koje se provodi na temelju ugovora, troškovi znanja i patenata koji se pribavljaju ili licencijom ustupaju od drugih strana po tržišnim uvjetima
* dodatni režijski troškovi i ostali troškovi poslovanja, uključujući troškove materijala, potrošne robe i sličnih proizvoda, nastali izravno uslijed projekta

1. Intenzitet potpore za inovacije procesa i organizacije poslovanja ne može prelaziti 50% prihvatljivih troškova.
2. Iznos potpore (maksimalni iznos potpore) iz stavka 1. Po ovom Pozivu ne može preći prag od 7.600.000,00 kuna.
3. **Potpore male vrijednosti (de minimis)**
4. Najviši iznos bespovratnih sredstava koji se može dodijeliti pojedinom poduzetniku iznosi 200.000,00 EUR preračunato u HRK prema srednjem tečaju HNB-a na dan dodjele potpore, uzimajući u obzir da su ograničenja vezana za pragove dodjele potpore male vrijednosti utvrđena u članku 3. de minimis Uredbe poštovana.
5. Maksimalan intenzitet potpore koja se može dodijeliti iznosi 75%.
6. Potpore male vrijednosti mogu se dodijeliti za troškove pripreme natječajne dokumentacije za projekt ulaganja, za troškove vezane za aktivnosti promocije i vidljivosti projekta ulaganja i troškove revizije projekta.

|  |
| --- |
| Najniža vrijednost potpore, odnosno najniži iznos bespovratnih sredstava koji se može dodijeliti pojedinom projektu iznosi 760.000,00 kuna. Ukupni iznos državne potpore i potpore male vrijednosti A) - C) ne može prijeći prag od 7.600.000,00 kuna. |

|  |
| --- |
| **Napomena:**  Potpore male vrijednosti iz točke C), odobravat će se samo onom poduzetniku kojemu je odobrena i potpora iz točke A) Potpore za inovacije za MSP-ove i/ili točke B) Potpore za inovacije procesa i organizacije poslovanja. |

## 1.7 Zbrajanje potpora

1. Pri određivanju poštuju li se pragovi prijave iz članka 4. i maksimalni intenziteti potpore iz poglavlja III. Uredbe 651/2014, u obzir se uzima ukupni iznos državnih potpora za djelatnost, projekt ili poduzetnika kojima je dodijeljena potpora.
2. Ako se financiranje Unije kojim centralno upravljaju institucije, agencije, zajednička poduzeća ili druga tijela Unije koja nisu pod izravnom ili neizravnom kontrolom države članice kombinira s državnim potporama, za potrebe određivanja poštuju li se pragovi za prijavu i maksimalni intenziteti potpore ili maksimalni iznosi potpore, u obzir se uzimaju samo državne potpore, pod uvjetom da ukupan iznos javnog financiranja dodijeljen u odnosu na iste prihvatljive troškove ne premašuje najpovoljniju stopu financiranja utvrđenu u primjenjivim propisima zakonodavstva Unije.
3. Državna potpora dodijeljena temeljem ovog Programa čije je troškove moguće utvrditi, a koja se izuzima na temelju Uredbe 651/2014 može se zbrajati:
4. s bilo kojom drugom državnom potporom, pod uvjetom da se dotične mjere odnose na različite prihvatljive troškove koje je moguće utvrditi;
5. s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta potpore ili iznosa potpore koji je primjenjiv na tu potporu na temelju Uredbe 651/2014.
6. Potpora čiji troškovi nisu prihvatljivi troškovi koje je moguće utvrditi, a koji se izuzimaju na temelju članka 22. Uredbe 651/2014 može se zbrajati s bilo kojom drugom državnom potporom s prihvatljivim troškovima koje je moguće utvrditi. Potpore bez prihvatljivih troškova koje je moguće utvrditi mogu se zbrajati s bilo kojom drugom državnom potporom bez prihvatljivih troškova koje je moguće utvrditi do najvećeg odgovarajućeg ukupnog praga za financiranje utvrđenog u odnosu na posebne okolnosti svakog slučaja na temelju Uredbe 651/2014 ili druge uredbe ili odluke o općem skupnom izuzeću koju je donijela Komisija.
7. Potpore male vrijednosti koje se dodjeljuju u skladu s de minimis Uredbom mogu se kumulirati s potporama male vrijednosti dodijeljenima u skladu s drugim uredbama o potporama male vrijednosti do odgovarajuće gornje granice utvrđene člankom 3. stavkom 2. de minimis Uredbe.
8. Potpore male vrijednosti ne mogu se zbrajati s državnim potporama u vezi s istim prihvatljivim troškovima ili s državnim potporama za istu mjeru rizičnog financiranja ako bi takva kumulacija prelazila primjenjivi najviši intenzitet ili iznos potpore koji je u konkretnim okolnostima svakog pojedinog slučaja utvrđen Uredbom Europske komisije 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora, odnosno odlukom Europske komisije. Potpore male vrijednosti koje nisu dodijeljene za određene opravdane troškove ili se njima ne mogu pripisati mogu se kumulirati s drugim državnim potporama dodijeljenima u skladu s Uredbom Europske komisije 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora ili odlukom Europske komisije. (članak 5. stavak 2. de minimis Uredbe).

Pri zbrajanju potpora i određivanju intenziteta i iznosa potpora, u obzir će se uzimati svi javni izvori financiranja.

## 2. UVJETI ZA PRIJAVITELJE

## 2.1. Prihvatljivost prijavitelja: Tko može sudjelovati?

Kako bi se ispunili uvjeti prihvatljivosti, prijavitelji moraju biti pravne ili fizičke osobe koje su mikro, mala ili srednja poduzeća sukladno definiciji utvrđenoj u Prilogu I. Definicija malih i srednjih poduzeća Uredbe 651/2014.

## 2.2. Prihvatljivost partnera

Prijavitelji moraju djelovati pojedinačno. Partnerske organizacije i partnerstvo[[6]](#footnote-6) bilo koje vrste nisu prihvatljivi.

## Broj prijava

Prijavitelj po predmetnom Pozivu u postupku dodjele bespovratnih sredstava (u daljnjem tekstu: postupak dodjele) može imati samo jednu projektnu prijavu. Postupak dodjele obuhvaća razdoblje od zaprimanja projektne prijave do donošenja konačne odluke o predmetnoj projektnoj prijavi o čemu se prijavitelj obavještava pismenim putem. Iz navedenog proizlazi, između ostalog, da prijavitelj istovremeno ne može podnijeti više projektnih prijava po predmetnom Pozivu.

Po završetku postupka dodjele, isključenjem prijave ili donošenjem odluke o financiranju, prijavitelj može podnijeti novu projektnu prijavu.

U slučaju da prijavitelj podnese novu projektnu prijavu dok je prvotno zaprimljena projektna prijava još uvijek u postupku dodjele, nova projektna prijava bit će vraćena neotvorena prijavitelju i neće biti uključena u postupak dodjele.

Broj pojedinih potpora koje mogu biti dodijeljene jednom prijavitelju nije ograničen.

## 2.4. Prihvatljivost prijavitelja: Tko ne može sudjelovati?

U okviru ovog Poziva, potpora se **ne može** dodijeliti:

1. velikim poduzetnicima,
2. za djelatnosti usmjerene izvozu u treće zemlje ili države članice Europske unije;
3. ukoliko se prednost daje uporabi domaće robe u odnosu na uvezenu robu;
4. u sektoru primarne poljoprivredne proizvodnje;
5. za djelatnosti prerade i stavljanja na tržište poljoprivrednih proizvoda, u sljedećim slučajevima:
6. ako se iznos potpora utvrđuje na temelju cijene ili količine tih proizvoda kupljenih od primarnih proizvođača ili stavljenih u promet od strane dotičnih poduzetnika; ili
7. ako su potpore uvjetovane njihovim djelomičnim ili potpunim prenošenjem na primarne proizvođače;
8. u sektorima ribarstva i akvakulture,
9. za zatvaranje nekonkurentnih rudnika ugljena, kako su obuhvaćene Odlukom Vijeća br. 2010/787;
10. poduzetnicima koji djeluju u sektorima:
    1. poslovanja nekretninama (NKD[[7]](#footnote-7) oznaka 68),
    2. djelatnosti kockanja i klađenja (NKD oznaka 92),
    3. financijske djelatnosti i djelatnosti osiguranja(NKD oznake: 64, 65, 66) ,
    4. trgovanja ili proizvodnje robe vojne namjene, obrambenih proizvoda i nevojnih ubojitih sredstava[[8]](#footnote-8)
    5. djelatnosti socijalne skrbi sa smještajem i bez smještaja (NKD oznake 87 i 88);
    6. trgovina na malo i veliko (NKD oznake 45, 46 i 47 )
11. poduzetniku koji, kako je navedeno u Uredbi 651/2014, članku 1., stavak 4. a) podliježe neizvršenom nalogu za povrat sredstava temeljem prethodne odluke Komisije kojom se potpora ocjenjuje nezakonitom i nespojivom s unutarnjim tržištem, uz iznimku programa potpora za nadoknadu štete prouzročene određenim prirodnim katastrofama, i članku 1., stavak 4. b) za jednokratne potpore u korist takvog poduzetnika i c) potpore poduzetnicima u teškoćama uz iznimku programa potpora za nadoknadu štete prouzročene određenim prirodnim katastrofama;
12. poduzetniku u teškoćama kako je definirano u članku 3. stavku 1, točki 12. Programa državnih potpora za povećanje inovativnosti malih i srednjih poduzetnika;
13. poduzetniku koji je u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15 i 78/15) i sukladno svim daljnjim izmjenama i dopunama ovog zakona u vrijeme trajanja ovog Programa;
14. poduzetniku koji je u postupku stečaja ili likvidacije Sukladno odredbama Stečajnog zakona (NN 44/96, 29/99, 129/00, 123/03, 82/06, 116/10, 25/12, 133/12, 45/13 i 71/15) i sukladno svim daljnjim izmjenama i dopunama ovog zakona u vrijeme trajanja ovog Programa;
15. poduzetniku koji nema poslovnu jedinicu u Republici Hrvatskoj u trenutku plaćanja potpore;
16. poduzetniku koji nije ispunio obveze vezane uz plaćanje dospjelih poreznih obveza i obveza za mirovinsko i zdravstveno osiguranje u skladu sa zakonskim odredbama zemlje u kojoj je osnovan i u Republici Hrvatskoj (ukoliko je primjenjivo);
17. poduzetniku koji nema podmirene sve obveze prema svojim zaposlenicima po bilo kojoj osnovi;
18. u slučajevima u kojima je protiv prijavitelja izrečena pravomoćna osuđujuća presuda za jedno ili više sljedećih kaznenih djela: prijevara, prijevara u gospodarskom poslovanju, primanje i/ili davanje mita u gospodarskom poslovanju, udruživanje za počinjenje kaznenih djela, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sastavu zločinačkog udruženja, zlouporaba obavljanja dužnosti državne vlasti, protuzakonito posredovanje, sukladno odredbama Kaznenog zakona (NN 125/11; 144/12; 56/15; 61/15 i NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12) i sukladno svim daljnjim izmjenama i dopunama Kaznenog zakona u vrijeme trajanja Programa;
19. poduzetniku koji je bio u blokadi ukupno više od 15 dana, od toga više od 5 dana u kontinuitetu, u proteklih 6 mjeseci prije dana predaje zahtjeva.
20. prijavitelju koji je dobio državnu potporu ili potporu male vrijednosti za isti opravdani trošak projekta, ukoliko ista nije u skladu s odjeljkom 1.7. Zbrajanje potpora;
21. prijavitelju koji se nalazi u postupku povrata državne potpore ili potpore male vrijednosti;
22. prijavitelju koji nije registriran u Republici Hrvatskoj za obavljanje prihvatljive gospodarske djelatnosti najkasnije u godini koja prethodi godini predaje projektne prijave[[9]](#footnote-9);
23. prijavitelju koji nema niti jednog zaposlenog na temelju sati rada u mjesecu koji prethodi mjesecu predaje projektne prijave;
24. prijavitelju koji ne može iskazati pozitivan EBITDA (poslovni prihod – poslovni rashod + amortizacija) prema godišnjem financijskom izvješću u fiskalnoj godini koja prethodi godini predaje projektne prijave;
25. poduzetnici koji vode poslovne knjige i evidencije sukladno Zakonu o porezu na dohodak umjesto uvjeta navedenih u točkama 22) i 23) moraju udovoljiti sljedećem uvjetu: ukupni godišnji iznos primitaka mora biti veći od ukupnog iznosa izdataka u fiskalnoj godini koja prethodi godini predaje projektne prijave.

Kada poduzetnik aktivan u jednom ili više sektora ili djelatnosti gore navedenih u točkama od 4) do 8) ima i druge djelatnosti koje su obuhvaćene područjem primjene Programa, može ostvariti pravo na potporu dodijeljenu u odnosu na potonje sektore ili djelatnosti, uz uvjet da sektori ili aktivnosti isključeni iz djelokruga Programa ne ostvaruju korist od potpore dodijeljene u okviru Programa. U tom pogledu korisnik je dužan osigurati navedeno razdvajanje bilo podjelom aktivnosti bilo razdvajanjem troškova.

|  |
| --- |
| **Napomena:**  Zakoni i podzakonski akti i brojevi Narodnih novina navedeni su u ovom Pozivu kao važeći u trenutku raspisa Poziva te se na Upute za prijavitelje i prateće obrasce i priloge, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune.  Dužnost je Prijavitelja provjeriti primjenjivo zakonodavstvo u trenutku prijave na natječaj, jer će se na Prijavitelja primijeniti važeći propisi u trenutku podnošenja projektne prijave. |

* 1. **Zahtjevi koji se odnose na sposobnost prijavitelja, učinkovito korištenje sredstava i TRAJANJE projekta**

Prijavitelji moraju provesti projekt pravovremeno i u skladu sa zahtjevima utvrđenima u ovim Uputama.

Prijavitelji trebaju osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti[[10]](#footnote-10) te održavanje opreme i druge imovine nabavljene tijekom projekta, sukladno uputama/preporukama proizvođača.

Prijavitelji moraju imati stabilne i dostatne izvore financiranja, te moraju osigurati trajnost projekta, odnosno tijekom razdoblja od tri godine od završetka provedbe projekta moraju osigurati da rezultati projekta ne podliježu niti jednoj od situacija navedenih u članku 71. Uredbe (EU) br. 1303/2013:

* prestanku ili premještanju aktivnosti izvan regije[[11]](#footnote-11) ulaganja;
* promjeni vlasništva nad predmetom projekta čime se poduzetniku ili javnom tijelu daje neopravdanu prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi
* iznosi koji su u ime projekta nepropisno isplaćeni, vraćaju se u Državni proračun razmjerno razdoblju u kojemu ovi zahtjevi nisu bili ispunjeni. Pored toga, prijavitelji moraju osigurati:
* održavanje opreme i druge imovine nabavljene tijekom projekta, sukladno uputama/preporukama proizvođača;

• održivost aktivnosti i rezultata kako bi se osigurala realizacija ciljanih pokazatelja utvrđenih u odjeljku 1.4. Pokazatelji i u projektnim prijavama;

• da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Gore navedeno ne sprječava zamjenu postrojenja ili opreme koji su zastarjeli zbog brzih tehnoloških promjena, uz uvjet da je gospodarska djelatnost zadržana u predmetnoj jedinici lokalne samouprave tijekom navedenog minimalnog razdoblja.

Iznosi koji su za aktivnosti projekta nepropisno isplaćeni, vraćaju se u Državni proračun razmjerno razdoblju u kojemu ovi zahtjevi nisu bili ispunjeni. Nepridržavanje zahtjeva povezanih s trajnošću smatrat će se kršenjem ugovora te je moguće od korisnika zatražiti povrat sredstava[[12]](#footnote-12).

1. **UVJETI ZA PROJEKTE**

**3.1 PRIHVATLJIVOST PROJEKTA**

Kako bi bili prihvatljivi, projekti moraju udovoljavati sljedećim uvjetima[[13]](#footnote-13):

* rezultati projekta moraju imati ekonomski i društveni učinak u Republici Hrvatskoj;
* projektne aktivnosti moraju se odvijati u prihvatljivom sektoru sukladno točki 2.4 ovih Uputa;
* ciljevi projekta odgovaraju predmetu i ciljevima poziva;
* tražena vrijednost potpore odgovara navedenim ograničenjima povezanima s najnižim i najvišim iznosom i intenzitetom potpore;
* projekt ne predstavlja dvostruko financiranje (odnosno poštuje načelo nekumulativnosti)
* projekt se, na način opisan u projektnom prijedlogu, ne bi mogao provesti bez potpore iz Fondova (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Fondova osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta);
* projekt mora udovoljavati svim zahtjevima povezanima s pravilima dodjele potpore utvrđenima u člancima 4. i 5. Programa dodjele državnih potpora za povećanje inovativnosti mailh i srednjih poduzetnika
* projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja;
* provedba projekta ne smije započeti prije podonošenja projektne prijave ;
* projekt ne smije fizički niti financijski završiti prije potpisa ugovora;

trajanje projekta ne može biti duže od 36 mjeseci od dana sklapanja ugovora.

Iz prijave mora biti jasno da je podnositelj zahtjeva u potpunosti osigurao sredstva za zatvaranje financijske konstrukcije, uzimajući u obzir i očekivana sredstva u okviru ovog poziva. Financijski plan i iznos sufinanciranja mora biti u skladu s pravilima o državnim potporama, kao što je definirano utočki 1.6 poziva.

|  |
| --- |
| **Napomena:**  Prijavitelj preuzima rizik troškova nastalih u razdoblju između podnošenja projektne prijave i datuma odobrenja sredstava. |

**3.2 PRIHVATLJIVOST AKTIVNOSTI**

U skladu s predmetom Poziva prihvatljive su aktivnosti namijenjene primjeni rezultata istraživanja, razvoja i inovacija (razine tehnološke spremnosti TRL 8 i 9[[14]](#footnote-14)) kako bi se potaknule poslovne aktivnosti i pokrenula proizvodnja novih proizvoda i usluga (novih za poduzeće i/ili novih na tržištu) te ostvarili pozitivni poslovni rezultati i rast poduzeća s potencijalom na međunarodnoj razini. Prihvatljive aktivnosti uključuju i inovacije procesa i organizacije poslovanja, pribavljanje i dobivanje patenata i drugih oblika nematerijalnog vlasništva, savjetodavne usluge za inovacije te usluge podrške inovacijama.

Proizvod je novost u ponudi poduzeća, ako poduzeće nije proizvelo proizvod s istom funkcionalnosti ili je tehnologija proizvodnje fundamentalno različita od tehnologije već proizvedenih proizvoda.

Proizvod je novost na tržištu, ako ne postoji drugi proizvod dostupan na tržištu koji nudi istu funkcionalnost, odnosno tehnologiju koja je novi proizvod koristi se bitno razlikuje od tehnologije već postojećih proizvoda.

Projektom će se financirati sljedeće prihvatljive aktivnosti:

1. Potpore za inovacije za MSP-ove (čl. 28. GBER)

* Prilagodba razvijanog proizvoda/usluge zahtjevima tržišta
* Primjena (komercijalizacija) rezultata vlastitog istraživanja i razvoja

1. Potpore za inovacije procesa i organiziranje poslovanja (čl. 29 GBER)

* Prilagodba razvijanog procesa i/ili organizacije poslovanja zahtjevima tržišta
* Primjena (komercijalizacija) inovacije procesa i/ili organizacije poslovanja

1. Prateće aktivnosti povezane s provedbom projekta (Potpore male vrijednosti (de minimis)[[15]](#footnote-15))

* Revizija projekta
* Promidžba i vidljivost
* Priprema natječajne dokumentacije

|  |  |  |  |
| --- | --- | --- | --- |
| **Vrsta potpore** | **Aktivnost** | **Prihvatljivi troškovi** | **Neprihvatljivi troškovi** |
| **Potpore za inovacije za MSP-ove (čl. 28. GBER)** | **Prilagodba razvijanog (vlastitog) proizvoda/usluge zahtjevima tržišta i/ili Primjena (komercijalizacija) rezultata vlastitog istraživanja i razvoja** | * Troškovi savjetodavnih usluga za inovacije [[16]](#footnote-16) * Troškovi pomoćnih usluga za inovacije [[17]](#footnote-17) * Troškovi dobivanja, potvrđivanja i zaštite patenata i ostale nematerijalne imovine[[18]](#footnote-18) (intelektualnog vlasništva) * Troškovi upućivanja visokokvalificiranog osoblja iz organizacije za istraživanje i širenje znanja ili velikog poduzetnika na rad na novootvoreno radno mjesto kod poduzetnika | * Savjetodavne usluge povezane s redovitim aktivnostima * Troškovi za savjetodavne usluge nastale izvan prihvatljivog razdoblja. * Troškovi upućivanja visokokvalificiranog osoblja iz organizacije za istraživanje i širenje znanja ili velikog poduzetnika kojim se zamjenjuje postojeće osoblje kod poduzetnika |
| **Potpore za inovacije procesa i organiziranje poslovanja (čl. 29 GBER)** | **Prilagodba razvijanog procesa / organiziranje poslovanja zahtjevima tržišta i/ili Primjena (komercijalizacija) inovacije procesa i/ili organizacije poslovanja** | * Troškovi osoblja (plaće osoblja[[19]](#footnote-19) prijavitelja koje je izravno uključeno u rad na projektnim aktivnostima) * Troškovi instrumenata, opreme, zgrada i zemljišta vezane uz projektne aktivnosti (za instrumente, opremu i zgrade se smatraju prihvatljivim samo troškovi amortizacije ili zakupa u opsegu i u razdoblju u kojem se upotrebljavaju za projekt; za zemljišta se prihvatljivim smatraju samo troškovi ustupanja na komercijalnoj osnovi i stvarno nastali kapitalni troškovi) * Režijski troškovi, troškovi materijala, troškovi potrošne robe i sličnih proizvoda, nastali izravno uslijed projekta * Troškovi istraživanja temeljem ugovora s drugim stranama * Troškovi znanja i patenata i ostale nematerijalne imovine koji se pribavljaju ili licencijom ustupaju od drugih strana po tržišnim uvjetima | * Troškovi zaposlenika (plaće) koji ne rade na poslovima vezanima uz projekt * Kupnja ili zakup koji rezultira stjecanjem vlasništva zgrada * Kupnja ili zakup koji rezultira stjecanjem vlasništva zemljišta * Kupnja ili zakup koji rezultira stjecanjem vlasništva opreme * Nabava vozila * Nabava vozila za upravljanje projektom * IT, komunikacijska i ostala oprema za redovito poslovanje * Amortizacija opreme nabavljene iz bespovratnih sredstava * Režijski troškovi, materijali i potrošna roba koje poduzetnik koristi u redovnom poslovanju nevezano za projekt |
| **Potpore male vrijednosti (de minimis)** | **Priprema natječajne dokumentacije** | * Troškovi pripreme natječajne dokumentacije koja se podnosi prilikom prijave projekta ulaganja | * Troškovi dokumentacije koja nije neophodna za prijavu projekta ulaganja na natječaj |
| **Upravljanje projektom** | * Troškovi usluge upravljanja projektom |  |
| **Promidžba   i vidljivost** | * Troškovi promidžbe i vidljivosti u skladu s poglavljem 7.6 Uputa |  |
| **Revizija projekta** | * Troškovi revizije projekta u skladu s poglavljem 7.5 Uputa za prijavitelje (ukoliko je primjenjivo) |  |

**3.3PRIHVATLJIVOST TROŠKOVA**

Sljedeći troškovi smatraju se neprihvatljivima:

1. kupnja ili zakup koji rezultira stjecanjem vlasništva zgrada;
2. kupnja ili zakup koji rezultira stjecanjem vlasništva zemljišta;
3. kupnja ili zakup koji rezultira stjecanjem vlasništva korištene materijalne imovine;
4. kupnja vozila i plovila za prijevoz putnika uz naknadu;
5. kupnja vozila za upravljanje projektom;
6. IT, komunikacijska i ostala oprema za redovito poslovanje
7. postrojenja, aparati i uređaji za proizvodnju energije.
8. amortizacija opreme nabavljene iz bespovratnih sredstava;
9. kupnja ili zakup sitnog inventara koji nije vezan uz projekt;
10. savjetodavne usluge povezane s redovitim aktivnostima;
11. troškovi održavanja u važenju predmetnog intelektualnog vlasništva izvan postupka do objave podataka za žig i industrijski dizajn i objave prijave patenta (IV);
12. PDV za koji se ima pravo ostvariti odbitak (povrativi PDV);
13. izdatak povezan s proizvodnjom, preradom i stavljanjem na tržište duhana i duhanskih proizvoda;
14. kupnja, obnova, rekonstrukcija, modernizacija objekata za osobnu uporabu;
15. kupnja, obnova, rekonstrukcija, modernizacija objekata za najam ili prodaju;
16. doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
17. investicije namijenjene kupnji ili poboljšanju plovila namijenjenih zabavi, jahti i brodova bez profesionalne posade i/ili ponude dnevnih ili dužih krstarenja;
18. operativni troškovi prijavitelja u dijelu poslovanja koji nije direktno povezan s projektom (sirovine, energija, gorivo, telekomunikacije, grijanje, održavanje, upravljanje zgradom, itd.);
19. kamate na dug;
20. doprinosi za dobrovoljna zdravstvena ili mirovinska osiguranja koji nisu obvezni prema nacionalnom zakonodavstvu;
21. kazne, financijske globe i troškovi sudskog spora;
22. gubici zbog fluktuacija valutnih tečaja i provizija na valutni tečaj;
23. plaćanja neoporezivih bonusa zaposlenima;
24. bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
25. kamate i ostali financijski troškovi (garancije i sl.);
26. trošak police osiguranja imovine (uključuje i imovinu nabavljenu iz projekta).

Planirani izdaci projekta su u skladu s Pravilnikom o prihvatljivosti izdataka (NN, br. 143/2014) i dodatnim uvjetima za prihvatljivost izdataka primjenjivima na predmetnu dodjelu.

Pri određivanju prihvatljivosti troškova, uzimaju se u obzir Program i Pravilnik o prihvatljivosti izdataka.

**3.4 HORIZONTALNE POLITIKE I DRUGE POLITIKE ZAJEDNICE**

Projekti trebaju biti usklađeni s ostalim politikama Zajednice[[20]](#footnote-20) te zakonodavstvom Zajednice. Prijavitelji su obavezni pridržavati se zakonskih odredbi (navedenih u poglavlju 1.2. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu A.

Tijekom provedbe projekta korisnik je dužan poduzeti odgovarajuće korake kako bi se spriječila svaka diskriminacija na temelju spola, rasnog ili etničkog podrijetla, vjere ili uvjerenja, invaliditeta, dobi ili seksualne orijentacije sukladno pozitivnim propisima. Projekt također treba biti osmišljen u skladu s načelima uravnoteženog regionalnog razvoja[[21]](#footnote-21).

Projekti će se provjeravati tijekom i nakon provedbe.

Slijedom *Uputa za prijavitelje i korisnike operativnog programa „Konkurentnost i Kohezija” o provedbi horizontalnih načela*[[22]](#footnote-22) (u daljnjem tekstu: Upute o provedbi horizontalnih načela) korisnici su dužni provoditi mjere u tri kategorije – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

**3.4.1. promicanje ravnopravnosti žena i muškaraca i zabrana diskriminacije**

Na projektnoj razini korisnici (MSP-ovi) mogu utvrditi specifične aktivnosti ili mjere koje pridonose ravnopravnosti spolova.

**3.4.2. Pristupačnost za osobe s invaliditetom**

Projekt treba doprinijeti promicanju pristupačnosti za osobe s invaliditetom koje osiguravaju nesmetani pristup, kretanje, boravak i rad osobama s invaliditetom i smanjene pokretljivosti. Neki od primjera dodatnih prilika za promicanje pristupačnosti za osobe s invaliditetom su:

* korištenje načela univerzalnog dizajna,
* radna mjesta osmišljena za osobe s invaliditetom,
* dostupnost informacijsko-komunikacijske tehnologije za osobe s invaliditetom, itd.

**3.4.3. Održivi razvoj**

Projekt treba promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave[[23]](#footnote-23), itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Projekt treba ispuniti minimalne uvjete u pogledu energetske učinkovitosti kako bi se smatrao neutralnim, a neki od primjera dodatnih aktivnosti za povećanje učinkovitosti resursa:

* poštivanje uvjeta za ishođenje energetskog certifikata A,
* provođenje zelene javne nabave,
* integriranje obnovljivih izvora energije u razvoj projekta,
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja,
* ugradnja proizvoda kojima se štedi potrošnja vode (sanitarni čvorovi, slavine, glave tuševa),
* ugradnja sustava za recikliranje potrošne vode (tzv. siva voda),
* plan za odvojeno prikupljanje i skladištenje otpada u poslovnom krugu objekta i sigurno prikupljanje takvih materijala, itd.

Osim predloženih aktivnosti, prijavitelji mogu na razini projekta osmisliti i druge aktivnosti pri promicanju održivog razvoja, u skladu s *Uputama o provedbi horizontalnih načela*.

# 4. ADMINISTRATIVNE INFORMACIJE

## 4.1. Cjelovitost projektne prijave

Projektne prijave podnose se sukladno Uputama, koristeći obrasce koji su sastavni dio Poziva.

Projektne prijave izrađuju se na hrvatskom jeziku i latiničnom pismu. Sva dokumentacija tražena ovim Uputama mora biti na hrvatskom jeziku. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

**Prilikom predaje projektne prijave prijavitelj obavezno dostavlja isključivo sljedeće dokumente:**

* Obrazac 1. Prijavni obrazac A;
* Obrazac 2. Prijavni obrazac B/Investicijska studija/
* Obrazac 3. Izjava o usklađenosti s Uputama za prijavitelje - s datumom ne starijim od 30 dana prije predaje projektne prijave, ovjerena pečatom i potpisana od strane osobe ovlaštene po zakonu za zastupanje te ovjerena od strane javnog bilježnika;
* Obrazac 4. Skupna izjava - s datumom ne starijim od 30 dana prije predaje projektne prijave, ovjerena pečatom i potpisana od strane osobe ovlaštene po zakonu za zastupanje;
* Obrazac 5. Izjava o korištenim potporama - ovjerena pečatom i potpisana od strane osobe ovlaštene po zakonu za zastupanje;
* Obrazac 6. Izjava o korištenim potporama male vrijednosti- ovjerena pečatom i potpisana od strane osobe ovlaštene po zakonu za zastupanje;
* Obrazac 7. Izjava o statusu intelektualnog vlasništva (IV) na kojem se temelji projektni prijedlog (i popratna dokumentacija o statusu intelektualnog vlasništva kako je navedeno) – ukoliko je primjenjivo
* Potvrda porezne uprave u izvorniku da je prijavitelj, povezani subjekt, partnerski subjekt ispunio obveze plaćanja dospjelih poreznih obveza i obveza za mirovinsko i zdravstveno osiguranje ne starija od 30 dana od datuma predaje projektne prijave;
* BON2/SOL2 u izvorniku sa stanjem na dan ne stariji od 5 dana od datuma predaje projektne prijave.

|  |
| --- |
| **Napomena:**  Dokumentacija koja zahtijeva potpis prijavitelja mora biti dostavljena u izvorniku, ovjerena pečatom i potpisom osobe ovlaštene po zakonu za zastupanje. |

Prijavni obrazac A objavljen je na sljedećoj mrežnoj stranici: <https://esif-wf.mrrfeu.hr>. Na navedenoj stranici nalazi se Korisnički priručnik za popunjavanje Prijavnog obrasca A. Aplikacija podržava sljedeće internetske preglednike: Internet Explorer 9 ili novije verzije, Google Chrome 23.0 ili novije verzije te Mozilla Firefox 17.0 ili novije verzije. Uz papirnatu verziju, Prijavni obrazac A potrebno je dostaviti i u elektroničkom formatu kao zasebnu datoteku u .pdf formatu na DVD-u ili CD-u s oznakom R: CD/R, DVD/R, i to upravo onu datoteku koja je generirana od strane web aplikacije i potom spremljena na računalo radi ispisa. Datum i vrijeme navedeni u donjem desnom kutu stranica Prijavnog obrasca A moraju biti identični u papirnatoj verziji i u elektroničkoj verziji dostavljenog Prijavnog obrasca A.

Iz dostavljene dokumentacije prijavitelja i službeno dostupnih izvora, a za potrebe utvrđivanja odredbi vezanih za prihvatljivost prijavitelja i ocjenjivanje kvalitete provjeravat će se, između ostalog, i podaci sadržani u sljedećim dokumentima:

* Izvod iz sudskog, obrtnog ili drugog odgovarajućeg registra[[24]](#footnote-24) ;
* Godišnje financijsko izvješće (GFI-POD) za fiskalnu godinu koja prethodi godini predaje projektne prijave;
* Obrazac JOPPD za mjesec koji prethodi mjesecu predaje projektne prijave;

|  |
| --- |
| **Napomena:**  Dokumentaciju koju MINPO može pribaviti službenim putem od nadležnih tijela u Republici Hrvatskoj, prijavitelj neće morati podnositi. MINPO zadržava pravo od prijavitelja zatražiti dostavu bilo kojeg od gore navedenih dokumenata ukoliko se za isto pokaže potreba. |

## 4.2 Podnošenje projektne prijave

Projektne prijave podnose se u jednom zatvorenom paketu/omotnici isključivo preporučenom poštanskom pošiljkom ili osobnom dostavom[[25]](#footnote-25) od **xx.xx.2016.** godine na adresu:

Ministarstvo poduzetništva i obrta

Ulica grada Vukovara 78

10000 Zagreb

**Napomena:**

Na zatvorenom paketu/omotnici mora biti jasno naveden naziv i referentna oznaka Poziva s naznakom “Ne otvarati prije službenog otvaranja prijava”, puni naziv i adresa prijavitelja[[26]](#footnote-26). Na paketu/omotnici također mora biti zabilježen datum i točno vrijeme predaje projektne prijave[[27]](#footnote-27). Projektne prijave poslane na način različit od gore navedenog (npr. faksom ili e-poštom) ili dostavljene na druge adrese bit će automatski isključene.

|  |
| --- |
| **Napomena:**  Datum i vrijeme na paketu/omotnici smatra se trenutkom predaje projektne prijave na Poziv. Prijave koje na paketu/omotnici ne budu imale oznaku datuma i vremena neće biti uzete u razmatranje. |

Projektna prijava podnosi se u jednom primjerku, u izvorniku na formatu A4 unutar jednog zatvorenog paketa/omotnice te svaka od njih mora biti uvezana u neraskidivu cjelinu. Na prvoj stranici izvornika projektne prijave mora se jasno naznačiti: "IZVORNIK", a na prvoj stranici preslike projektne prijave mora se jasno naznačiti: "PRESLIKA". Projektna prijava također mora biti podnesena u jednom (1) primjerku u elektroničkom formatu (DVD ili CD s oznakom R: CD/R, DVD/R) koji je istovjetan papirnatoj verziji. Svaki dokument mora biti u zasebnoj datoteci. Dokumenti koje nije potrebno ovjeriti potpisom i/ili pečatom trebaju biti spremljeni u .doc/.docx formatu ili izvezeni u .pdf formatu. Elektronički format mora sadržavati projektnu prijavu identičnu projektnoj prijavi priloženoj u papirnatoj verziji. U slučaju razlika između papirnate i elektroničke verzije, papirnata verzija projektne prijave smatrat će se vjerodostojnom.

MINPO **ne vraća** projektne prijave zaprimljene u propisanom roku. MINPO se obvezuje sve podatke iz projektne prijave čuvati u tajnosti.

Prijavitelju se vraćaju neotvorene samo projektne prijave koje su dostavljene izvan roka ili, u slučaju da prijavitelj podnese novu projektnu prijavu, dok je prvotno zaprimljena projektna prijava još uvijek u postupku dodjele.

## 4.3 Rok za podnošenje projektne prijave

Poziv se vodi kao trajni otvoreni Poziv na dostavu projektnih prijava s krajnjim rokom dostave projektnih prijava 31.12.2017. godine.

Budući da je Poziv otvoren do iskorištenja raspoloživih sredstava, odnosno do 31.12.2017. godine, prijavitelji čije projektne prijave budu isključene iz postupka dodjele moći će ponovno podnijeti projektnu prijavu.

U slučaju potrebe za obustavljanjem ili zatvaranjem pokrenutog Poziva prije no što je predviđeno Uputama, na mrežnim stranicama [www.strukturnifondovi.hr](http://www.strukturnifondovi.hr/) i [www.poduzetnistvo.gov.hr](http://www.poduzetnistvo.gov.hr) bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave);
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Poziv se obustavlja na određeno vrijeme, između ostalog, u trenutku kada iznos traženih bespovratnih sredstava zaprimljenih projektnih prijava, u odnosu na raspoloživu alokaciju bespovratnih sredstava, dosegne 200% ukupno raspoloživog iznosa Poziva.

MINPO zadržava pravo zatvaranja Poziva i u drugim slučajevima kada se utvrdi potreba za značajnijim izmjenama/dopunama Poziva koji bitno mijenjaju uvjete za prijavitelje te onemogućavaju poštivanje načela jednakog postupanja tijekom postupka dodjele.

MINPO zadržava pravo izmjena/dopuna Poziva tijekom razdoblja trajanja Poziva vodeći računa da predmetne izmjene/dopune **ne utječu na postupak ocjenjivanja kvalitete** projektne prijave. Navedene izmjene/dopune stupit će na snagu 30 kalendarskih dana od objave izmjene/dopune Poziva što će biti jasno naznačeno na mrežnim stranicama [www.strukturnifondovi.hr](http://www.strukturnifondovi.hr) i. www.poduzetnistvo.gov.hr.

Ministarstvo regionalnoga razvoja i fondova Europske unije u svojstvu Upravljačkog tijela dužno je omogućiti obavještavanje potencijalnih prijavitelja o naknadnim izmjenama/dopunama Poziva. Navedeno se osigurava funkcionalnošću RSS-obavijesti, za koju se prijavitelji, pri preuzimanju dokumentacije Poziva sa središnje mrežne stranice ESI fondova [www.strukturnifondovi.hr](http://www.strukturnifondovi.hr), opredjeljuju upisivanjem adrese elektronske pošte na koju žele primati obavijesti povezane s Pozivom. U slučaju da potencijalni prijavitelj ne želi primati obavijesti putem RSS-a, Upravljačko tijelo neće u bilo kojem obliku biti odgovorno za eventualne propuste ili nepoštivanje naknadno izmijenjenih/dopunjenih uvjeta Poziva.

## 4.4 Dodatne informacije vezane uz Poziv

Pitanja s jasno naznačenom referencom na Poziv moguće je poslati isključivo putem e-pošte na sljedeću adresu:

Adresa e-pošte: **……..@minpo.hr**

U interesu jednakog tretmana, MINPO ne može davati prethodno mišljenje vezano uz prihvatljivost prijavitelja, projekta ili određenih aktivnosti i troškova.

Prijavitelji mogu kontinuirano postavljati pitanja. Odgovori će se objaviti na mrežnoj stranici [www.strukturnifondovi.hr](http://www.strukturnifondovi.hr/) u roku od 7 kalendarskih dana od dana zaprimanja pojedinog pitanja.

|  |  |
| --- | --- |
|  | **INDIKATIVNI RASPORED** |
| Informativne radionice | datum i vrijeme održavanja informativnih radionica bit će objavljeni najmanje 10 kalendarskih dana prije dana njihovog održavanja |
| Rok za podnošenje upita za pojašnjenjem | kontinuirano |
| Rok za davanje odgovora | najkasnije 7 kalendarskih dana od dana zaprimanja pitanja |
| Rok za podnošenje prijava za dodjelu bespovratnih sredstva | do 31.12.2017. odnosno do iskorištenja sredstava. |
| Postupak dodjele bespovratnih sredstava | maksimalno 120 kalendarskih dana računajući od dana zaprimanja projektne prijave do donošenja Odluke o financiranju predmetne prijave |

## 4.5 Objava rezultata Poziva

Popis korisnika s kojima je potpisan Ugovor o dodjeli bespovratnih sredstava zajedno s iznosom dodijeljenih bespovratnih sredstava bit će objavljen na mrežnoj stranici [www.strukturnifondovi.hr](http://www.strukturnifondovi.hr/) i [www.poduzetnistvo.gov.hr](http://www.poduzetnistvo.gov.hr) u roku od 10 radnih dana nakon potpisa Ugovora.

Objavljuju se sljedeće informacije o pojedinačnim dodjelama:

• Ime/naziv korisnika

• Naziv projekta i njegovu referentnu oznaku

• Vrsta poduzeća (MSP/veliko poduzeće) u vrijeme dodjele potpore\*

• Regija u kojoj se korisnik nalazi, na drugoj razini NUTS-a \*

• Sektor djelatnosti na razini skupine prema NACE-u \*

• Iznos bespovratnih sredstava dodijeljenih projektu i stopu sufinanciranja (intenzitet potpora)

• Instrument potpore (bespovratno sredstvo/subvencija kamatnih stopa, zajam/povratni predujam/nadoknadivo bespovratno sredstvo, jamstvo, porezna pogodnost ili porezno izuzeće, rizično financiranje, ostalo)

• Kratak opis projekta

• Datum dodjele\*

• Cilj potpore\*

• Davatelj potpore\*

• Naslov mjere potpore\*

\* za projekte s potporom većom od 500.000 EUR, a sukladno prilogu III Uredbe 651/2014

# POSTUPAK DODJELE BESPOVRATNIH SREDSTAVA

## Faze postupka dodjele bespovratnih sredstava

Postupak dodjele predstavlja sveobuhvatni postupak odabira projektnih prijava koji obuhvaća razdoblje od zaprimanja projektne prijave do donošenja konačne odluke o predmetnoj projektnoj prijavi, a sastoji se od sljedećih faza:

* 1. Faza: Zaprimanje, registracija i administrativna provjera
  2. Faza: Provjera prihvatljivosti prijavitelja, projekta, aktivnosti i troškova te ocjenjivanje kvalitete
  3. Faza: Odluka o financiranju

Projektne prijave se u fazi zaprimanja, registracije i administrativne provjere obrađuju prema datumu zaprimanja, a u daljnje faze dodjele upućuju se prema datumu i vremenu njihove predaje.

Postupak dodjele ne može trajati duže od 90 kalendarskih dana za pojedinu projektnu prijavu, računajući od dana zaprimanja, do dana donošenja Odluke o financiranju o predmetnoj projektnoj prijavi.

**Dostava obavijesti prijavitelju**

Prijavitelji će o statusu projektne prijave biti obaviješteni u pisanom obliku na kraju svake faze postupka dodjele. Uspješni prijavitelji se obavještavaju da je projektna prijava odabrana za iduću fazu postupka dodjele, dok se neuspješni prijavitelji obavještavaju da projektna prijava nije odabrana za iduću fazu postupka dodjele navodeći razloge odbijanja. Obavijest prijaviteljima šalje se u roku od 5 radnih dana od dana donošenja odluke o projektnoj prijavi u pojedinoj fazi postupka dodjele. Iznimno, u opravdanim slučajevima (primjerice, u slučaju velikog broja zaprimljenih projektnih prijava) navedeni rok se može produžiti uz prethodnu suglasnost UT-a.

Dostava obavijesti prijavitelju obavlja se slanjem poštom i elektroničkim putem. Dostava poštom obavlja se slanjem pisane obavijesti preporučeno s povratnicom te se smatra obavljenom u trenutku kada je prijavitelj zaprimio pisanu obavijest što se dokazuje potpisom na povratnici. Dostava obavijesti elektroničkim putem smatra se obavljenom u trenutku kada je njezino uspješno slanje (*eng. Delivery Receipt*) zabilježeno na poslužitelju. U svrhu dokazivanja slanja dovoljno je da je obavijest uspješno poslana samo na jedan od navedenih načina. Kao datum zaprimanja obavijesti od kojeg teku svi daljnji rokovi uzima se datum dostave koji je nastupio prvi.

|  |
| --- |
| **Napomena:**  Pisana komunikacija s prijaviteljem (elektronička pošta) moguća je isključivo s odgovornom osobom/kontakt osobom sukladno naznačenom u Obrascu 1. Prijavnom obrascu A ili osobom ovlaštenom od strane prijavitelja. |

**Povlačenje projektne prijave iz postupka dodjele**

Do trenutka potpisivanja Ugovora o dodjeli bespovratnih sredstava, u bilo kojoj fazi postupka dodjele, prijavitelj pisanom obaviješću upućenom MINPO-u može povući svoju projektnu prijavu iz postupka dodjele.

* 1. **Faza postupka dodjele: Zaprimanje, registracija i administrativna provjera**

Predmetna faza postupka dodjele provodi se primjenjujući Kontrolnu listu za 1. fazu postupka dodjele (vidjeti Prilog 3. Postupak dodjele bespovratnih sredstava).

U slučaju neispunjavanja pojedinih kriterija navedenih u kontrolnoj listi, projektna prijava isključuje se iz daljnjeg postupka dodjele.

Administrativni kriteriji te posljedično i administrativna provjera po svojoj naravi ne ulaze u sadržaj i kvalitetu same projektne prijave već se u procesu provjere postupa prema zadanim, jasnim i transparentnim pravilima, jednakima za sve prijavitelje, obazirući se samo i isključivo na postavljene administrativne zahtjeve.

* 1. **Faza postupka dodjele: Provjera prihvatljivosti prijavitelja, projekta, aktivnosti i troškova te ocjenjivanja kvalitete**
* **Provjera prihvatljivosti prijavitelja, projekta, aktivnosti i troškova**

Cilj predmetne faze postupka dodjele je provjeriti usklađenost projektne prijave s kriterijima prihvatljivosti za prijavitelja, projekt, aktivnosti i troškove koji su navedeni u poglavlju 2. ovih Uputa, primjenjujući Kontrolnu listu za provjeru prihvatljivosti prijavitelja, projekta i aktivnosti i troškova (vidjeti Prilog 3. Postupak dodjele bespovratnih sredstava).

Tijekom provjere prihvatljivosti troškova provjerava se i osigurava da su ispunjeni uvjeti za financiranje pojedine projektne prijave, određujući najviši iznos prihvatljivih troškova za projektnu prijavu. Ako je potrebno, MINPO kao nadležno tijelo ispravlja predloženi proračun projekta na način da troškove za koje se utvrdi da nisu prihvatljivi raspoređuje u neprihvatljive troškove projekta čime ukupna vrijednost projekta ostaje nepromijenjena.

Ispravci proračuna poduzimaju se u opsegu u kojemu se ne mijenja koncept, opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava.

|  |
| --- |
| **Napomena:**  Kod prvog odgovora "NE" daljnja provjera kriterija prihvatljivosti se obustavlja te se projektna prijava isključuje iz postupka dodjele. |

* **Ocjenjivanje kvalitete**

Kriterije za odabir operacija i pripadajuću metodologiju unutar investicijskog prioriteta 3d, specifičnog cilja 3d.1, Odbor za praćenje Operativnog programa “Konkurentnost i Kohezija 2014. – 2020.” odobrio je u trećem i četvrtom pisanom postupku odlučivanja.

Cilj kvalitativne procjene je ocjenjivanje projektne prijave prema pitanjima metodologije odabira.

Kriteriji temeljem kojih se ocjenjuje vrijednost svake projektne prijave povezani su s određivanjem vrijednosti za novac koju projekt nudi, održivosti projekta, sposobnosti prijavitelja da provede projekt, kvalitetu izrade i izvodljivosti, horizontalna pitanja te doprinos projekta uravnoteženom regionalnom razvoju na lokalnom nivou.

Kvalitativna procjena projektne prijave izvršit će se sukladno kriterijima odabira utvrđenima u nastavku i detaljnije razrađenim u Prilogu 3. Postupak dodjele bespovratnih sredstava.

|  |  |
| --- | --- |
| **Kriteriji odabira** | **Maksimalan broj bodova** |
| 1. Vrijednost za novac koju projekt nudi | 24 |
| 1. Financijska i komercijalna održivost projekta | 22 |
| 1. Provedbeni kapaciteti | 14 |
| 1. Dizajn i zrelost projekta | 16 |
| 1. Horizontalna pitanja (promicanje jednakih mogućnosti i socijalne uključenosti/promicanje održivog razvoja) | 4 |
| 1. Razina inovativnosti projekta | 20 |
| **UKUPNO** | **100** |

|  |
| --- |
| **Projektna prijava kumulativno mora ostvariti sljedeće kriterije kako bi bila upućena u sljedeću fazu postupka dodjele bespovratnih sredstava:**   * za kriterij *Vrijednost za novac* koju projekt nudi minimalno x bodova, * za kriterij *Financijska održivost projekta* minimalno x bodova, * za kriterij *Provedbeni kapaciteti* minimalno x bodova, * za kriterij *Dizajn i zrelost projekta* minimalno x bodova, * za kriterij *Razina inovativnosti projekta* minimalno x bodova, * minimalni ukupni zbroj od xx bodova. |

* 1. **Faza postupka dodjele: Odluka o financiranju**

Odluka o financiranju se donosi za projektne prijave koje su uspješno prošle prethodne faze postupka dodjele.

U slučaju da preostala sredstva ne budu dovoljna za financiranje čitavog projekta, prijavitelju može biti ponuđena mogućnost da poveća vlastiti udio u sufinanciranju kako bi se premostio taj manjak. Ako je prijavitelj to u mogućnosti učiniti, donijet će se Odluka o financiranju. U slučaju da prijavitelj ne može osigurati dodatna sredstva, neće se donijeti Odluka o financiranju i kontaktirat će se sljedećeg, po redoslijedu prijave, čija je prijava ispunila sve uvjete. U navedenu svrhu od prijavitelja se ne može zahtijevati ograničavanje ili izmjenu aktivnosti projektnog prijedloga.

Odluku o financiranju donosi čelnik tijela ili ovlaštena osoba nadležnog tijela, po isteku roka mirovanja. Iznimno, navedeni rok se u opravdanim slučajevima može produžiti uz prethodnu suglasnost UT-a.

Odluka o financiranju mora sadržavati sljedeće podatke:

* pravni temelj za donošenje Odluke;
* naziv, adresu i OIB prijavitelja;
* naziv i referentnu oznaku projektne prijave;
* najviši iznos sredstava za financiranje prihvatljivih troškova projekta i stopu sufinanciranja (određuje se na sedam (7) decimala);
* vrstu potpore;
* tehničke podatke o klasifikacijama Državne riznice i kodovima alokacija.

MINPO obavještava prijavitelja da je njegova projektna prijava odabrana za financiranje. Navedena obavijest sadržava najmanje Odluku o financiranju i informacije o daljnjem postupanju.

## Odredbe vezane uz dodatna pojašnjenja tijekom postupka dodjele bespovratnih sredstava

U slučaju da temeljem dostavljene dokumentacije nije moguće donijeti nedvosmislenu odluku, MINPO može u bilo kojoj fazi postupka dodjele od prijavitelja zahtijevati pojašnjenja. Prijavitelji su obvezni postupiti u skladu s traženim zahtjevom, u protivnom se njihova projektna prijava isključuje iz postupka dodjele. Svrha postupka pojašnjavanja nije pružiti prijavitelju priliku da ispravi propuste ili pogreške koji bi rezultirali prihvaćanjem neprihvatljivih elemenata u projektu ili prihvaćanje neprihvatljivog projekta sukladno ovim Uputama.

Nedostajanje potrebnih dokumenata/podataka kao i njihova nepotpunost ili netočnost također mogu biti razlog za isključenje pojedine projektne prijave iz postupka dodjele.

U postupku dodjele, u fazi ocjenjivanja kvalitete i fazama provjere prihvatljivosti, osim zahtjeva za dostavom dodatnih pojašnjenja/dokumenata/podataka, MINPO može izvršiti provjeru na licu mjesta ili pozvati prijavitelje na sastanak. Na sastanku moraju biti prisutna najmanje dva člana Odbora, a razgovor se snima, pri čemu se navedeno konstatira te se sastavlja zapisnik sa sastanka.

Ako se tijekom postupka pojašnjavanja ili tijekom provjere na licu mjesta utvrdi da je prijavitelj dostavio lažne informacije u projektnoj prijavi ili da su prijavitelj ili osobe povezane s projektnom prijavom dobili povjerljive informacije, pokušali utjecati ili utjecali na ishod postupka dodjele, MINPO isključuje projektnu prijavu iz postupka dodjele i po potrebi se obraća nadležnim institucijama (primjerice Porezna uprava, DORH).

Nakon podnošenja projektne prijave prijavitelj ne može na vlastitu inicijativu mijenjati i/ili dopunjavati projektnu prijavu.

## Prigovori

Prijavitelj koji smatra da su postupanjem MINPO-a i/ili Upravljačkog tijela u postupku dodjele povrijeđena njegova prava, može radi zaštite, izjaviti prigovor zbog:

* povrede postupka opisanog u dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa te načela tajnosti postupka dodjele bespovratnih sredstava.

Prijavitelj izjavljuje prigovor čelniku Upravljačkog tijela u roku od osam (8) radnih dana od dana primitka obavijesti o statusu njihove projektne prijave u pojedinoj fazi postupka dodjele na adresu: Ministarstvo regionalnoga razvoja i fondova Europske unije, čelnik Upravljačkog tijela za Operativni program Konkurentnost i kohezija 2014.-2020., Račkoga 6, 10000 Zagreb, neposredno u pisanom obliku ili preporučenom pošiljkom.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku predmeta na koji se odnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima, naziv i referentni broj predmetnog Poziva, razloge prigovora, potpis prijavitelja ili osobe ovlaštene za zastupanje.

Prigovoru mora biti priložena punomoć osobe ovlaštene za zastupanje ako je prijavitelj ima i dokumentacija kojom dokazuje navode iznijete u prigovoru.

Kada prigovor sadržava nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je dužan otkloniti nedostatak, uz upozorenje na posljedice ako to ne učini. Ako se nedostaci ne otklone u određenom roku, prigovor se neće uzeti u razmatranje, već će se rješenjem odbaciti.

O prigovoru odlučuje čelnik Upravljačkog tijela rješenjem na temelju prijedloga Komisije za razmatranje prigovora (u daljnjem tekstu: Komisija) u roku 30 radnih dana od dana zaprimanja urednog prigovora.

Rješenje čelnika Upravljačkog tijela kojim je odlučeno o prigovoru dostavlja se podnositelju prigovora i tijelu koje je sudjelovalo u provođenju postupka dodjele na koji se prigovor odnosi.

Rješenje čelnika Upravljačkog tijela je izvršno te se može pokrenuti upravni spor pred nadležnim upravnim sudom u roku 30 dana od dana dostave rješenja.

Prijavitelj koji ne podnosi prigovor već traži određena pojašnjenja i obavijesti u vezi s postupkom dodjele, zahtjev za pojašnjenjem podnosi MINPO-u u roku od osam (8) radnih dana od dana primitka obavijesti o statusu projektne prijave u pojedinoj fazi postupka dodjele. MINPO pisanim putem daje odgovarajuća pojašnjenja u roku od 15 (petnaest) radnih dana od dana zaprimanja upita.

Ako je prijavitelj uputio podnesak kojeg je nazvao prigovorom, a iz sadržaja podneska je razvidno da samo traži pojašnjenja i obavijesti, Komisija podnesak prosljeđuje MINPO-u o čemu obavještava podnositelja prigovora. Ako MINPO ne izda obavijest u pisanom obliku u propisanom roku, podnositelj ima pravo u roku osam (8) dana od isteka roka, izjaviti prigovor čelniku Upravljačkog tijela o kojem se odlučuje prema gore navedenim pravilima.

**Rok mirovanja[[28]](#footnote-28)**

Odluka o financiranju se ne može donijeti prije isteka roka mirovanja. Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegove projektne prijave nakon posljednje faze odabira te rok unutar kojeg isti može podnijeti prigovor Komisiji, a ne može biti duži od 15 radnih dana. Prijavitelj ima mogućnost odreći se prava na podnošenje prigovora što se može učiniti dostavom popunjene i ovjerene Izjave o odricanju od prava na prigovor. Korištenje odricanja prava na prigovor ne utječe na već donesenu odluku MINPO-a kojom se projektna prijava uključuje u prijedlog za donošenje Odluke o financiranju u 3. fazi postupka dodjele. Odricanje od prava na prigovor je isključivo odluka prijavitelja, a dostupno je prijavitelju kako bi se u što kraćem roku mogla donijeti Odluka o financiranju te posljedično pripremio Ugovor o dodjeli bespovratnih sredstava. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku Upravljačkog tijela, a ne može biti duži od 30 radnih dana. Rok mirovanja u svakom slučaju ne može biti duži od 45 radnih dana, računajući od dana kada je prijavitelju obavljena dostava pisane obavijesti o statusu njegove projektne prijave nakon faze provjere prihvatljivosti troškova (dostava se u predmetnom slučaju potvrđuje potpisanom povratnicom).

# UGOVOR O DODJELI BESPOVRATNIH SREDSTAVA

## Preduvjeti za potpisivanje Ugovora o dodjeli bespovratnih sredstava

MINPO će prilikom obavještavanja prijavitelja o donesenoj Odluci o financiranju, jasno navesti dokumentaciju koju prijavitelj mora dostaviti kao preduvjet za potpisivanje Ugovora navodeći rok za dostavu iste.

## Procedura potpisivanja Ugovora o dodjeli bespovratnih sredstava

MINPO će u suradnji s HAMAG-BICRO-om i korisnikom pripremiti Ugovor o dodjeli bespovratnih sredstva u roku od 30 kalendarskih dana od dana donošenja Odluke o financiranju.

Ako drugačije nije dogovoreno, prijavitelj će potpisati i vratiti Ugovor o dodjeli bespovratnih sredstava MINPO-u u roku od 15 kalendarskih dana od njegova primitka. U slučaju da prijavitelj ne potpiše i ne vrati Ugovor o dodjeli bespovratnih sredstava u propisanom vremenskom roku, osim ako to nije u potpunosti opravdano (u slučaju više sile), MINPO će smatrati da je prijavitelj odustao od svoje projektne prijave. U tom slučaju MINPO poništava Odluku o financiranju te obavještava korisnika u roku od 15 radnih dana od datuma poništavanja Odluke o financiranju.

Ugovor o dodjeli bespovratnih sredstava stupa na snagu tek kada ga potpiše zadnja ugovorna strana.

# ODREDBE POVEZANE S PROVEDBOM PROJEKTA

## Početak provedbe i razdoblje provedbe projekta

Početkom provedbe projekta smatra se zakonski obvezujuća obveza za naručivanje dobara ili usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). Provedba projekta ne smije započeti prije predaje projektne prijave u okviru Poziva ni završiti prije potpisa ugovora.

Priprema natječajne dokumentacije ne smatra se početkom provedbe projekta u smislu kako je gore navedeno. Troškovi izrade natječajne dokumentacije prihvatljivi su od dana objave Poziva.

Razdoblje provedbe projekta započinje početkom provedbe projekta te istječe završetkom obavljanja predmetnih aktivnosti, što će biti jasno definirano u posebnim uvjetima Ugovora. Razdoblje prihvatljivosti izdataka započinje danom početka razdoblja provedbe projekta, a završava 30 dana nakon završetka razdoblja provedbe projekta.

Korisnik može izgubiti pravo na bespovratna sredstva, odnosno MINPO i HAMAG–BICRO mogu s korisnikom raskinuti Ugovor ako korisnikovo postupanje odnosno propuštanje postupanja nije rezultiralo nadoknadom sredstava na temelju Ugovora, u roku od 8 (osam) mjeseci od dana njegova potpisivanja.

## Postupci nabave

Kod podnošenja projektnih prijava i tijekom provedbe projekata, korisnici se moraju pridržavati postupka nabave utvrđenoga u Prilogu 4. Postupci nabave za osobe koje nisu obveznici Zakona o javnoj nabavi a isti je dostupan na mrežnoj stranici [www.strukturnifondovi.hr](http://www.strukturnifondovi.hr) (<http://www.strukturnifondovi.hr/vazni-dokumenti>).

**Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima utvrđenima u gore navedenom Prilogu**.

Svi postupci nabave provedeni u okviru prijavljenog projekta, a prije datuma stupanja ugovora na snagu također moraju biti provedeni sukladno načelima i pravilima propisanim u Prilogu 4, kako bi se mogli smatrati prihvatljivim. Postupci nabave ne mogu biti zaključeni prije početka razdoblja provedbe projekta.

Kod postupaka nabava gdje je utvrđeno postupanje koje nije u potpunosti usklađeno s načelima i pravilima opisanim u Prilogu 4, Posredničko tijelo razine 2 može donijeti odluku o financijskim korekcijama.

## Provjere upravljanja projektom

Nakon potpisivanja Ugovora o dodjeli bespovratnih sredstava, MINPO će pratiti postižu li projekti utvrđene ciljeve i rezultate, a HAMAG–BICRO bit će odgovoran za vršenje nadzora kako bi se osiguralo provođenje Ugovora u skladu s ugovornim odredbama.

Korisnici će biti upoznati s postupcima provjere upravljanja projektom prije potpisivanja Ugovora o dodjeli bespovratnih sredstava. Standardni obrasci koje je potrebno podnijeti HAMAG-BICRO-u i/ili MINPO-u nalazit će se u privitku Ugovora o dodjeli bespovratnih sredstava.

Korisnici su dužni pridržavati se zahtjeva povezanih s provjerom upravljanja projektom te surađivati s HAMAG-BICRO-om prilikom provjere. Nepridržavanje navedenim zahtjeva može se smatrati kršenjem odredbi Ugovora o dodjeli bespovratnih sredstava nakon čega mogu uslijediti pravne i financijske posljedice.

Provjere upravljanja projektom, provedene od strane HAMAG-BICRO-a, uključuju:

* Pregled plana nabave,
* Provjera Zahtjeva za nadoknadom sredstava,
* Provjera statusa provedbe projekta,
* Provjera poštivanja zahtjeva za informiranje i vidljivost,
* Provjera potraživanih troškova,
* Provjera dokumentacijskog dokaza plaćanja,
* Provjera Zahtjeva za isplatu predujma,
* Provjera na licu mjesta,
* Financijsko zaključenje projekta,
* Ex-post provjere trajnosti projekta, neto prihoda i pokazatelja.

MINPO, u svrhu praćenja napretka provedbe projekata može od korisnika zahtijevati dostavu redovnih ili *ad hoc* izvješća o provedbi projekata, ostvarivanja pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje Operativnog programa.

HAMAG-BICRO i/ili MINPO, Upravljačko tijelo, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti provjeru na licu mjesta, neovisno jedan o drugom. Za razdoblja provedbe projekta bit će izvršena najmanje jedna provjera na licu mjesta.

U roku od tri godine nakon dovršetka projekta, HAMAG-BICRO će provjeriti trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

## Podnošenje zahtjeva za nadoknadom i povrat sredstava

Mogućnosti i uvjeti za podnošenje zahtjeva za predujmom/nadoknadom sredstava i korištenje predujma određeni su u Ugovoru. Uvjet za isplatu predujma je bankovna garancija koja se dostavlja HAMAG-BICRO-u. Bankovna garancija mora glasiti na MINPO, na iznos traženog predujma s rokom važenja najmanje 120 kalendarskih dana od datuma završetka razdoblja provedbe Projekta.

Korisnik ima pravo zatražiti predujam podnošenjem Zahtjeva za predujmom HAMAG-BICRO-u. Korisnik može potraživati predujam višekratno, najviše do 40% odobrenih bespovratnih sredstava po projektu.

Korisnik podnosi Zahtjev za nadoknadom sredstava (Izvješće o napretku) HAMAG-BICRO-u u roku od 15 dana od isteka svaka tri mjeseca od dana sklapanja Ugovora. Ako se sredstva potražuju retroaktivno (ako razdoblje provedbe i razdoblje prihvatljivosti počinje prije početka primjene Ugovora), prvi Zahtjev za nadoknadom sredstava Korisnik može dostaviti danom stupanja Ugovora na snagu ili nakon isteka prva tri mjeseca od datuma potpisivanja Ugovora. Korisnik podnosi Završni zahtjev za nadoknadom sredstava HAMAG-BICRO-u u roku od 30 dana od isteka razdoblja provedbe projekta.

Troškovi Korisnika podmirit će se u skladu s “metodom nadoknade”, što podrazumijeva da:

• je trošak nastao;

• je korisnik platio nastale troškove u cijelosti u razdoblju prihvatljivosti troškova;

• Korisnik provjerava prihvatljivost troškova i podnosi Zahtjev za nadoknadom HAMAG-BICRO-u, s dokazom o uplati;

• HAMAG-BICRO provjerava troškove te donosi zaključak o njihovu odobravanju/odbijanju;

• MINPO provodi isplate odobrenog iznosa korisniku. Rok za izvršenje plaćanja Korisniku je 30 dana od dana isteka roka za pregled predmeta obveze, odnosno 30 dana od dana isteka roka za provjeru Zahtjeva za predujam/Zahtjeva za nadoknadom sredstava. Isplate Korisniku vrše se u kunama.

Razlozi za pokretanje postupka povrata sredstava, mogu biti:

* utvrđene neusklađenosti, pogreške, nepravilnosti i prijevare povezane s plaćenim iznosima;
* nenamjensko i nepravovremeno korištenje predujma plaćenog Korisniku za provedbu projekta;
* izmjene/raskid Ugovora o dodjeli bespovratnih sredstava;
* navedeno u točki 2.5. Zahtjevi koji se odnose na sposobnost prijavitelja, učinkovito korištenje sredstava i održivost rezultata projekta;
* ostalo.

Ako HAMAG-BICRO utvrdi da se predujam za projekt ne koristi namjenski, MINPO može u svakom trenutku zatražiti od Korisnika vraćanje isplaćenog iznosa predujma, ili njegovog dijela. Ako se predujam zahtijeva u prvom tromjesečju provedbe projekta, a HAMAG-BICRO utvrdi da Korisnik nije započeo s provedbom projekta i u roku od 90 dana od dana primitka predujma nisu nastali nikakvi troškovi povezani s provedbom projekta, MINPO će bez odgode provesti postupak izvršavanja povrata.

Ako postoji opravdana sumnja ili je utvrđeno da je Korisnik ugrozio izvršavanje Ugovora značajnim pogreškama ili nepravilnostima ili prijevarom, MINPO može obustaviti plaćanja ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. MINPO također može obustaviti plaćanja u slučajevima gdje postoji sumnja na ili je utvrđeno postojanje pogreški, nepravilnosti ili prijevara počinjenih od strane Korisnika u provedbi drugih ugovora koji se financiraju iz Općeg proračuna Europske unije ili Državnog proračuna, a za koje je vjerojatno da će utjecati na izvršenje Ugovora. Isplata se obustavlja danom slanja obavijesti o obustavi plaćanja Korisniku od strane MINPO-a i/ili HAMAG-BICRO-a.

MINPO donosi Odluku o povratu, odnosno obavijest kojom zahtijeva povrat sredstava od Korisnika, temeljem kojih je Korisnik dužan najkasnije u roku od 60 dana od dana primitka Odluke o povratu, odnosno od dana dostave obavijesti kojom MINPO zahtijeva od Korisnika plaćanje dugovanog iznosa izvršiti povrat sredstava.

Ukoliko Korisnik ne vrati iznos unutar zadanih rokova, MINPO će pokrenuti postupak prisilne naplate duga.

## Revizija projekta

Revizorsko izvješće neovisnog ovlaštenog revizora o verifikaciji troškova projekta, korisnik je obvezan predati uz Završno izvješće, za sve projekte čiji ukupno prihvatljivi troškovi projekta, kako su navedeni u točki 3.2 Posebnih uvjeta Ugovora, premašuju 1.500.000,00 HRK.

## Informiranje i vidljivost

Korisnik je dužan pridržavati se zahtjeva povezanih s informiranjem i vidljivošću navedenih u Ugovoru o dodjeli bespovratnih sredstava i njegovim prilozima. Korisnik je posebno dužan poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu OPKK-a sufinanciranog EFRR-om. HAMAG-BICRO će osigurati smjernice, upute i potporu korisnicima koje se tiču ispunjavanja zahtjeva povezanih s informiranjem i vidljivošću.

Relevantne informacije vezane uz informiranje i vidljivost moguće je pronaći u dokumentu: „Informiranje, komunikacija i vidljivost - Upute za korisnike za razdoblje 2014. – 2020“ koji se nalazi na sljedećoj poveznici:

(<http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf>)

Osim mjera informiranja i vidljivosti koje Korisnik samostalno poduzme u okviru projekta, Korisnik je također obvezan odazvati se na pozive MINPO-a. HAMAG-BICRO-a i MRRFEU-a za sudjelovanjem na organiziranim događajima informiranja i vidljivosti.

# OBRASCI I PRILOZI

Obrasci koji su sastavni dio Poziva:

Obrazac 1. Prijavni obrazac A;

Obrazac 2. Prijavni obrazac B/Investicijska studija

Obrazac 4. Izjava o usklađenosti s Uputama za prijavitelje

Obrazac 4. Skupna izjava;

Obrazac 5. Izjava o korištenim potporama;

Obrazac 6. Izjava o korištenim potporama male vrijednosti

Obrazac 7. Izjava o statusu intelektualnog vlasništva (IV) – ukoliko je primjenjivo

**Prilozi koji su sastavni dio Poziva:**

Prilog 1. Opći uvjeti - Nacrt ugovora

Prilog 2. Posebni uvjeti - Nacrt ugovora

Prilog 3. Postupak dodjele bespovratnih sredstava

Prilog 4. Postupci nabave za osobe koje nisu obveznici Zakona o javnoj nabavi

Prilog 5. Plan nabave

Prilog 6. Zahtjev za predujam

Prilog 7. Zahtjev za nadoknadom sredstava

Prilog 8. Završno izvješće i kontrolna lista

Prilog 9. Izvješće nakon provedbe projekta i kontrolna lista

Prilog 10. Minimalni sadržaj garancije za predujam

Prilog 11. Izjava prijavitelja o odricanju od prava na prigovor

# POJMOVNIK

|  |  |
| --- | --- |
| Administrativna provjera | Postupak provjere sukladnosti projektne prijave s administrativnim kriterijima utvrđenima u Uputama Poziva. |
| Autorsko pravo i srodna prava | Autorsko pravo je isključivo pravo autora na raspolaganje njihovim književnim, znanstvenim ili umjetničkim djelima, te djelima iz drugih područja stvaralaštva; srodna prava na sličan način odnose se na prava umjetnika izvođača, proizvođača fonograma i emitiranja radija i televizije |
| Bespovratna sredstva | Iznos koji Ministarstvo poduzetništva i obrta dodijeli za određenu svrhu prihvatljivom primatelju (korisniku). Bespovratna sredstva ovise o određenim uvjetima vezanima uz korištenje, održavanje utvrđenih standarda kao i razmjernom doprinosu korisnika. Bespovratna sredstva će se utvrditi u apsolutnim iznosima i omjeru. |
| Bruto ekvivalent potpore | Iznos potpore, ako je korisniku dodijeljena u obliku bespovratnog sredstva, prije odbitka poreza ili drugih naknada. |
| Industrijski dizajn | Industrijskim dizajnom kao jednim od oblika intelektualnog vlasništva štite se prostorna ili plošna obilježja proizvoda (industrijski ili zanatski proizvedenog predmeta), vidljiva pri njegovoj normalnoj (namjenskoj) uporabi. Prostorna obilježja su oblik i obris proizvoda, a plošna obilježja su šare, crte, boje, tekstura te kombinacije navedenih obilježja. |
| Intelektualno vlasništvo | Intelektualno vlasništvo odnosi se na skup uglavnom isključivih prava kojima se štite rezultati inovativne i kreativne djelatnosti, kao što su tehnološki izumi, industrijski dizajn ili djela iz područja književnosti, umjetnosti, znanosti i drugih srodnih područja, te oznake u trgovačkom prometu kojima se štite izvor, ugled ili zemljopisno podrijetlo proizvoda i usluga, kao što su žigovi i zemljopisne oznake podrijetla.  Zaštita intelektualnog vlasništva usmjerena je na osiguranje pravičnog povrata ulaganja u istraživanje i razvoj novih znanja i tehnologija, odnosno u promociju, kvalitetu i reputaciju proizvoda i usluga na tržištu.  Patenti su najčešći oblik intelektualnog vlasništva koji se koristi za uspostavljanje isključivih prava na korištenje izuma kao rezultata istraživanja i razvoja novih znanja i tehnologija.  Iako neopipljivo u fizičkom smislu, intelektualno vlasništvo ima sve karakteristike imovine, pa se ono može kupiti, prodati, licencirati, zamijeniti, pokloniti, naslijediti kao i svako drugo vlasništvo. |
| Intenzitet potpore | Bruto iznos potpore izražen kao postotak prihvatljivih troškova, prije odbitka poreza ili drugih naknada. |
| Istraživanje i razvoj | Istraživanje i razvoj uključuje sustavan stvaralački rad usmjeren prema povećanju znanja o prirodi, čovjeku, kulturi i društvu te primjeni nastalih otkrića u praksi. Dijeli se na temeljna, primijenjena i razvojna istraživanja. |
| Ista ili slična djelatnost | Djelatnost koja je obuhvaćena istim razredom (četveroznamenkasta brojčana oznaka) statističke klasifikacije ekonomskih djelatnosti NACE Rev. 2, kako je utvrđeno u Uredbi (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima SL L 393, 30.12.2006., str. 1. |
| Inovacija | Inovacija je implementacija novog ili značajno unaprijeđenog proizvoda, usluge, procesa, marketinške ili organizacijske metode u okviru postojećeg poslovnog procesa, radne organizacije ili druge vrste ugovornog odnosa. OECD (Oslo Manual, treće izdanje) prepoznaje četiri vrste inovacija u tvrtkama: inovativan proizvod, inovativan proces (tehnološke inovacije), te marketinška ili organizacijska inovacija (ne-tehnološke inovacije). Inovacije mogu imati različite stupnjeve noviteta. On ne mora biti nov u svijetu; već može biti nov tržištu/sektoru ili jednostavno nov tvrtki/instituciji. |
| Inovacije organizacije poslovanja | Provedba nove organizacijske metode u poslovnoj praksi poduzetnika, organizaciji radnog mjesta ili vanjskim odnosima te isključuje promjene koje se temelje na organizacijskim metodama koje poduzetnik već primjenjuje, promjene upravljačke strategije, spajanja i preuzimanja, prestanak uporabe procesa, jednostavnu zamjenu ili proširenje temeljnog kapitala, promjene nastale isključivo kao posljedica promjene faktorskih cijena, prilagođavanje kupcima, lokalizaciju, redovne, sezonske i druge ciklične promjene te trgovinu novim ili znatno poboljšanim proizvodima; |
| Inovacije procesa | Provedba novih ili znatno poboljšanih metoda proizvodnje ili isporuke (uključujući znatne promjene u tehnikama, opremi ili softveru), isključujući manje izmjene ili poboljšanja, povećanja proizvodnih kapaciteta ili kapaciteta usluga dodavanjem proizvodnih ili logističkih sustava vrlo sličnih onima koji se već upotrebljavaju, prestanak uporabe procesa, jednostavnu zamjenu ili proširenje temeljnog kapitala, promjene nastale isključivo kao posljedica promjene faktorskih cijena, prilagođavanje kupcima, lokalizaciju, redovne, sezonske i druge ciklične promjene te trgovinu novim ili znatno poboljšanim proizvodima; |
| Inovacija usluga | Obuhvaća nove ili značajno poboljšane koncepte usluge i ponude kao takve, bez obzira na to uvode li ih uslužne ili proizvodne tvrtke; inovacije u procesu davanja usluga, infrastrukturi usluga, obradi kupaca, poslovnih modela, komercijalizaciji (prodaja, marketing, isporuka); kao i hibridne oblike inovacija koji istodobno na različite načine služe raznim korisničkim grupama. |
| Jedan poduzetnik | Pojmom „jedan poduzetnik” obuhvaćena su sva poduzeća koja su u najmanje jednom od sljedećih međusobnih odnosa:  (a) jedno poduzeće ima većinu glasačkih prava dioničara ili članova u drugom poduzeću;  (b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;  (c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;  (d) jedno poduzeće koje je dioničar ili član u drugom poduzeće, kontrolira samo, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.  Poduzeća koja su u bilo kojem od odnosa navedenih u točkama (a) do (d) preko jednog ili više drugih poduzeća isto se tako smatraju jednim poduzetnikom. |
| Komercijalizacija inovativnog proizvoda/usluge | Komercijalizacija je dio inovacijskog procesa u kojem se inovacija uvodi u praktičnu upotrebu odnosno uvodi se u proizvodnju i plasira proizvod/usluga na tržište te ostvaruje proboj na željeno tržište.  Preduvjet za početak procesa komercijalizacije je postojanje dovršenog ili gotovo dovršenog prototipa tehnologije / proizvoda / usluge / sustava / poslovnog modela testiranog u simuliranom ili stvarnom okruženju ili dovršena projektna dokumentacija za izvedbu prototipa ili dr. |
| Kriteriji odabira | Skup kriterija koji se primjenjuju kako bi se osiguralo da odabrani projekti koji se financiraju iz proračuna operativnih programa budu usklađeni s ciljevima operativnih programa, nude najbolju vrijednost za novac te ostvaruju kvantificirane ciljeve utvrđene u operativnim programima na najučinkovitiji način. Kriteriji odabira uključuju osnovu za međusobnu usporedbu projekata kroz broj bodova. |
| Kriteriji prihvatljivosti | Kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju kriterija prihvatljivosti ne vrši se ocjenjivanje, već se provjerava ispunjava li projektni prijedlog pojedini kriterij prihvatljivosti ili ne: samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom se isključuje iz dodjele. Kriteriji prihvatljivosti proizlaze iz zahtjeva nacionalnih propisa i propisa EU te ih Odbor za praćenje ne odobrava niti daje mišljenje na njih, već mu se isti daju na uvid. |
| Malo i srednje poduzeće (MSP) | Definirano sukladno Prilogu 1. Uredbe 651/2014 |
| Materijalna imovina | Imovina koja se sastoji od zemljišta, građevina i postrojenja te strojeva i opreme. |
| Načelo ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi prijavitelj u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni.  Načelo učinkovitosti bavi se najboljim odnosom između uloženih resursa i dobivenih rezultata.  Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Nematerijalna imovina | Imovina koja nema fizički ili financijski oblik, na primjer patenti, licencije, znanje i iskustvo ili druga vrsta intelektualnog vlasništva. |
| Neuvršteni MSP | MSP koji nije uvršten na službeni popis burze, osim alternativnih trgovinskih platformi |
| Novi proizvod/usluga za poduzeće | Proizvod je „novost u ponudi poduzeća“ ukoliko poduzeće nije proizvelo niti jedan drugi proizvod koji nudi istu funkcionalnost odnosno ako je tehnologija proizvodnje fundamentalno različita od tehnologije već proizvedenih proizvoda. Proizvodi mogu biti materijalni i nematerijalni (uklj. usluge). Ovo uključuje inovacije procesa sve dok proces doprinosi razvoju proizvoda. Projekti koji nemaju za cilj stvarni razvoj proizvoda su isključeni. |
| Novi proizvod/usluga na tržištu | Proizvod je „novost na tržištu“ ako ne postoji drugi proizvod dostupan na tržištu koji nudi istu funkcionalnost, odnosno tehnologija koju novi proizvod koristi bitno se razlikuje od tehnologije već postojećih proizvoda. Proizvodi mogu biti materijalni i nematerijalni (uklj. usluge).  Ovo uključuje inovacije procesa sve dok proces doprinosi razvoju proizvoda. Projekti koji nemaju za cilj stvarni razvoj proizvoda su isključeni.  Proizvod je novi na tržištu za poduzeće ukoliko isto do sada nije djelovalo/poslovalo na navedenom tržištu. Nova tržišta prijavitelj će dokazivati izjavom o djelovanju na pojedinom/pojedinim novim tržištima. |
| Odabir | Ocjena kriterija odabira koji se vrši sukladno metodologiji utvrđenoj u Smjernicama povezanima s Pozivom na dostavu prijave projekta. |
| Odluka o financiranju | Odluka kojom se utvrđuje obveza nadoknađivanja prihvatljivih troškova odobrenog projekta i koja je temelj za potpisivanje Ugovora o dodjeli bespovratnih sredstava odnosno za naslovljavanje Obavijesti o dodjeli bespovratnih sredstava. Odluka o financiranju sastavlja se u obliku administrativnog naloga koji izdaje ovlaštena osoba MINPO-a. |
| Održivi razvoj | Ciljevi ESI fondova ostvaruju se u skladu s načelom održivog razvoja i promicanjem cilja Unije koji se odnosi na očuvanje, zaštitu i unapređenje kvalitete okoliša u skladu s člankom 11. i člankom 191. stavkom 1. UFEU-a, uzimajući u obzir načelo „onečišćivač plaća”.  Održivi razvoj obuhvaća zahtjeve koji se odnose na zaštitu okoliša, učinkovitost resursa, ublažavanje klimatskih promjena i prilagodbu istima, bioraznolikost, spremnost na katastrofe te prevenciju rizika i upravljanje njima. |
| Organizacija za istraživanje i širenje znanja | Subjekt (kao što su sveučilišta, istraživački instituti, agencije za prijenos tehnologije, posrednici u inovaciji, fizičke osobe ili virtualni kolaborativni subjekti usmjereni na istraživanje), bez obzira na njegov pravni status (ustrojstvo na temelju javnog ili privatnog prava) odnosno način financiranja, čiji je prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj ili s rezultatima tih djelatnosti upoznati široku javnost, putem predavanja, objavljivanja ili prijenosa znanja. Ako taj subjekt obavlja i ekonomske djelatnosti, financiranje, troškovi i prihodi tih ekonomskih djelatnosti moraju se obračunati zasebno. Poduzetnici koji imaju presudan utjecaj na takav subjekt, na primjer kao njegovi vlasnici udjela ili članovi, nemaju povlašteni pristup rezultatima koje subjekt proizvede. |
| Patent | Patent je pravo priznato za izum koji nudi novo rješenje nekog tehničkog problema, a obično se odnosi na određeni proizvod, postupak ili primjenu. Izum se može štiti patentom ako je industrijski primjenjiv, ako je nov i ako ima inventivnu razinu. Zakonom je definirano kada je izum nov, tj. kada nije sadržan u stanju tehnike. Važno je napomenuti da izum gubi svojstvo novosti u smislu zaštite patentom ako na bilo koji način postane pristupačan javnosti.  Patent se stječe priznanjem prava od strane ovlaštenog tijela za dodjelu tog prava tj. nadležnog ureda za intelektualno vlasništvo (u Republici Hrvatskoj Državni zavod za intelektualno vlasništvo) na temelju ispitivanja prijave patenta koja opisuje izum.  Zaštita patentom predstavlja učinkovito poslovno sredstvo koje njegovim nositeljima (vlasnicima) omogućuje povrat sredstava uloženih u istraživanje i razvoj novih proizvoda i tehnologija, kroz svojevrsni monopol na upotrebu zaštićenog tehničkog rješenja tijekom trajanja patentne zaštite. |
| Plaće osoblja | Troškovi plaća osoba zaposlenih na provedbi projekta u onoj mjeri u kojoj su zaposleni na predmetnom projektu, koji se izračunavaju primjenom pojednostavljene metode financiranja, na način da se zadnji dokumentirani godišnji bruto iznos troškova plaća osoblja podijeli s 1720 sati. Iznos jediničnog troška ne može se neosnovano mijenjati tijekom provedbe projekata. Prijavitelj dužan je dostaviti platne liste za razdoblje od 12 (dvanaest) mjeseci koje prethode prijavi. Za djelatnike koji prethodne godine nisu kod prijavitelja bili zaposleni 12 (dvanaest) mjeseci, za izračun godišnjeg bruto iznosa plaće primjenjuju se na cijelu godinu dokumentirani podaci za mjesece u kojima je radio kod prijavitelja/partnera. Za djelatnike koji prethodne godine nisu bili zaposleni kod prijavitelja, godišnji bruto iznos plaće izračunava se temeljem dokumentiranih podataka o visini plaće za radno mjesto djelatnika. Prijavitelj obavezan je čuvati dokumentaciju koja se odnosi na izravne troškove osoblja - dokazi o izdacima (npr. ugovori, odluke, platne liste, evidencije radnog vremena - ako je potrebno), kako bi osigurao odgovarajući revizijski trag te dostavio PT2 zajedno sa prvim zahtjevom za nadoknadom sredstava. Pogreška nastala prilikom izračuna godišnjih troškova plaća može dovesti do smanjenja iznosa prihvatljivih izdataka, te se satnica mora računati ponovo u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća. |
| Po tržišnim uvjetima | Po tržišnim uvjetima predstavlja uvjete transakcije između ugovornih stranaka koji se ne razlikuju od onih koji bi bili utvrđeni između neovisnih poduzeća i nema naznake nedopuštenog dogovaranja. Za svaku transakciju koja proizlazi iz otvorenog, transparentnog i nediskriminirajućeg postupka smatra se da zadovoljava načelo transakcije po tržišnim uvjetima. |
| Poslovna jedinica | Odjel, ured ili druga jedinica, smještena na lokaciji različitoj od one na kojoj se nalazi glavni ured ili sjedište poduzeća. Podružnica nema pravnu osobnost (nije zaseban pravni subjekt u odnosu prema trgovačkom društvu roditelju). |
| Poduzeće | Poduzeće je svaki subjekt koji se bavi ekonomskom djelatnošću, bez obzira na njegov pravni oblik i način financiranja. |
| Početak provedbe projekta | Početkom provedbe projekta smatra se zakonski obvezujuća obveza za naručivanje dobara ili usluga ili bilo koja druga obveza koja ulaganje čini neopozivim (npr. potpis ugovora, izdavanje narudžbenice, itd.). |
| Potpore djelatnostima povezanima s izvozom u treće zemlje ili države članice | Potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću. |
| Politike Zajednice | Politike Zajednice sve su politike implementirane u skladu s ugovorima koje su potpisale zemlje članice EU-a koje se odnose na sljedeća područja: poljoprivreda, ribarstvo i hrana, konkurencija, okoliš, kultura, obrazovanje i mladež, gospodarstvo, financije i porezi, zapošljavanje i socijalna prava, energija i prirodni resursi, okoliš, potrošači i zdravstvo, vanjski odnosi i vanjski poslovi, pravosuđe i prava građana, regije i lokalni razvoj, znanost i tehnologija, prijevoz i putovanje. |
| Poljoprivredni proizvodi | Proizvodi navedeni u Prilogu I. UFEU, osim proizvoda ribarstva i akvakulture navedenih u Prilogu I. Uredbi (EU) br. 1379/2013 Europskog parlamenta i Vijeća od 11. prosinca 2013. |
| Pomoćne usluge za inovacije | Osiguravanje uredskog prostora, banka podataka, knjižnica, istraživanja tržišta, laboratorija, označavanje kvalitete, ispitivanje i certificiranje za potrebe razvoja učinkovitijih proizvoda, procesa ili usluga |
| Postupak dodjele bespovratnih sredstava | Sveobuhvatni postupak dodjele bespovratnih sredstava koji se sastoji od:  1. Faza: Zaprimanje, registracija i administrativna provjera  2. Faza: Provjera prihvatljivosti prijavitelja, projekta, aktivnosti i troškova te ocjenjivanje kvalitete  3. Faza: Odluka o financiranju |
| Pravo intelektualnog vlasništva | Pravo intelektualnog vlasništva obuhvaća sustav pravnih instrumenata kojima se uređuje način stjecanja intelektualnog vlasništva i način zaštite od njegovog neovlaštenog korištenja. |
| Prerada poljoprivrednih proizvoda | Svako djelovanje na poljoprivrednom proizvodu čiji je rezultat proizvod koji je i sâm poljoprivredni proizvod, osim djelatnosti na poljoprivrednim dobrima koje su neophodne za pripremu životinjskih ili biljnih proizvoda za prvu prodaju. |
| Primarna poljoprivredna proizvodnja | Proizvodnja proizvoda iz tla ili stočarstva navedenih u Prilogu I. UFEU- bez obavljanja dodatnih radnji kojima bi se promijenila priroda tih proizvoda. |
| Proizvod/usluga koji/-a je nov/-a za tržište | Proizvod/usluga koji/-a do sada nije bio/-la na tržištu u kojima je djelovao/poslovao prijavitelj. |
| Projekt | Pojedina aktivnost, skupina aktivnosti ili nekoliko skupina aktivnosti ograničeni vremenom i mjestom i usmjereni k postizanju određenog cilja za koji se traži ili koristi potpora. |
| Prototip | Predserijski proizvodi najčešće namijenjeni za ispitivanja i testove prije prelaska u serijsku proizvodnju. Prototip ne mora niti tehnički niti optički odgovarati gotovom serijskom proizvodu, ali mu služi kao osnova. |
| Studija izvedivosti | Studija izvedivosti predstavlja evaluaciju i analizu potencijala projekta, čiji je cilj podržati proces donošenja odluka objektivnim i racionalnim otkrivanjem njegovih prednosti i nedostataka, mogućnosti i prijetnji (SWOT) te utvrditi resurse potrebne za njegovu provedbu i u konačnici njegove izglede za uspjeh. |
| Savjetodavne usluge | Usluge koje ne predstavljaju trajnu ili periodičnu djelatnost, niti su povezane s uobičajenim troškovima poslovanja poduzetnika, kao što su uobičajene usluge poreznog savjetovanja, redovne pravne usluge ili oglašavanje. |
| Savjetodavne usluge za inovacije | Savjetodavne usluge i pomoć u području prijenosa znanja, stjecanja, zaštite i iskorištavanja nematerijalne imovine, primjene normi i propisa koji ih obuhvaćaju. |
| Sektor prijevoza | Zračni, pomorski, cestovni ili željeznički prijevoz putnika te kopneni prijevoz plovnim putovima ili usluge prijevoza tereta za najam ili naknadu te s tim povezana infrastruktura (u prvom redu infrastruktura zračnih luka); točnije, „sektor prijevoza” znači sljedeće djelatnosti prema klasifikaciji NACE Rev. 2:  (a) oznaka NACE 49: Kopneni prijevoz i cjevovodni transport; isključujući NACE 49.32 Taksi službu, 49.42 Usluge preseljenja, 49.5 Cjevovodni transport;  (b) oznaka NACE 50: Vodeni prijevoz;  (c) oznaka NACE 51: Zračni prijevoz, isključujući NACE 51.22 Svemirski prijevoz |
| Sektor ribarstva i akvakulture | Sektor gospodarstva koji obuhvaća sve aktivnosti proizvodnje, prerade i trženja proizvoda ribarstva i akvakulture sukladno Uredbi (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1), uz iznimku potpora za usavršavanje, potpora za pristup financiranju za MSP-ove, potpora u području istraživanja i razvoja, potpora za inovacije za MSP-ove i potpora za radnike u nepovoljnom položaju i radnike s invaliditetom. |
| Stavljanje na tržište poljoprivrednih proizvoda | Držanje ili izlaganje u cilju prodaje, ponuda na prodaju, isporuka ili bilo koji drugi način stavljanja na tržište, osim prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju; prodaja krajnjim potrošačima koju obavlja primarni proizvođač smatra se stavljanjem na tržište ako se odvija u zasebnim, za to predviđenim prostorijama. |
| Transfer znanja i tehnologija | Transfer znanja i tehnologija je proces koji se odvija između znanstvenih institucija i gospodarstva, kao i između gospodarskih subjekata na domaćem ili stranom tržištu. Transfer znanja i tehnologija predstavlja prijenos gospodarski primjenjivih tehnoloških rješenja, znanja i iskustava s jednog subjekta (davatelja tehnologije) na drugi subjekt (stjecatelja tehnologije). |
| TRL | Razina tehnološke spremnosti (Technology readiness level):  TRL 1 : Bazična (fundamentalna) istraživajna  TRL 2: Formuliranje tehnološkog koncepta  TRL 3: Eksperimentalno dokazivanje koncepta  TRL 4: Laboratorijska validacija tehnološkog koncepta  TRL 5: Validacija tehnologije u relevantnom okruženju  TRL 6: Demonstracija tehnologije u relevantnom okruženju  TRL 7: Demonstracija tehnologije u operativnom okruženju  TRL 8: Uspostavljen i kvalificiran tehnološki sustav  TRL 9: Uspješno dokazana tehnologija- konkurentna proizvodnja |
| Ugovor o dodjeli bespovratnih sredstava | Ugovor sklopljen između korisnika, MINPO-a i HAMAG-BICRO-a kojime se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti Projekta. |
| Upravljanje intelektualnim vlasništvom | Postupak upravljanja intelektualnim vlasništvom započinje već od poslovne zamisli poduzetnika ili zamisli izuma odnosno tehničkog unaprjeđenja proizvoda ili proizvodnog postupka, odvija se kroz faze odabira najboljeg načina zaštite intelektualnog vlasništva, provođenje postupka zaštite i traje kroz cijeli proces komercijalizacije bilo kojeg oblika intelektualnog vlasništva što uključuje i licenciranje tehnologije ili potpuno ustupanje prava intelektualnog vlasništva. Upravljanje intelektualnim vlasništvom uključuje i održavanje ostvarene zaštite u važenju te praćenje povreda prava vlastitog intelektualnog vlasništva. |
| Upućivanje na rad | Privremeno zapošljavanje osoblja kod korisnika s pravom osoblja na povratak prethodnom poslodavcu. |
| Visokokvalificirano osoblje | Osoblje sa sveučilišnim obrazovanjem i najmanje 5 godina mjerodavnog profesionalnog iskustva, koje može uključivati i doktorsku izobrazbu. |
| Žig | Žig (engl. *trademark*) je isključivo pravo priznato za znak koji služi za razlikovanje proizvoda i/ili usluga jedne osobe od ostalih osoba u gospodarskom prometu. Ime, logotip, amblem, etiketu ili druga razlikovna obilježja proizvoda i/ili usluge moguće je zaštititi žigom.  Žig se u većini zemalja stječe registracijom na temelju ispitivanja koje obavlja odgovarajuće nadležno tijelo, a u Republici Hrvatskoj je to Državni zavod za intelektualno vlasništvo. |

# POPIS KRATICA

|  |  |
| --- | --- |
| EFRR | Europski fond za regionalni razvoj |
| EK | Europska komisija |
| EU | Europska unija |
| GFI-POD | Godišnje financijsko izvješće |
| HAMAG-BICRO | Hrvatska agencija za malo gospodarstvo, inovacije i investicije |
| IV | Intelektualno vlasništvo |
| KF | Kohezijski fond |
| Komisija | Komisija za odlučivanje o prigovorima |
| MINPO | Ministarstvo poduzetništva i obrta |
| MSP | Malo i srednje poduzeće |
| NN | Narodne novine |
| Odbor | Odbor za odabir projekata |
| OPKK | Operativni program Konkurentnost i kohezija 2014. - 2020. |
| PDV | Porez na dodanu vrijednost |
| Postupak dodjele | Postupak dodjele bespovratnih sredstava |
| Poziv | Poziv na dostavu projektnih prijava |
| Program | Program dodjele potpora za |
| PT | Provedbeno tijelo |
| Upute | Upute za prijavitelje |
| UT | Upravljačko tijelo |
| UzP | Upute za prijavitelje |

**Predložak adresiranja paketa/omotnice**

Ispunite tražene podatke te izrežite i nalijepite na zatvoreni paket/omotnicu

|  |  |
| --- | --- |
| **POŠILJATELJ**  Naziv prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Adresa prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | **PRIMATELJ**  Ministarstvo poduzetništva i obrta  Ulica grada Vukovara 78  10000 Zagreb |
| **Poziv na dostavu projektnih prijava “ POVEĆANJE INOVATIVNOSTI MALIH I SREDNJIH PODUZETNIKA ”**  **Referentna oznaka Poziva: ...........**  **“Ne otvarati prije službenog otvaranja prijava”** | |

**Predložak naslovnice projektne prijave**

**POZIV NA DOSTAVU PROJEKTNIH PRIJAVA**

**„POVEĆANJE INOVATIVNOSTI MALIH I SREDNJIH PODUZETNIKA ”**

**Referentna oznaka Poziva: ............**

|  |  |
| --- | --- |
| Naziv projektne prijave: |  |
| Prijavitelj: |  |

**Sadržaj projektne prijave:**

1. Obrazac 1. Prijavni obrazac A;
2. Obrazac 2. Prijavni obrazac B/ Investicijska studija;
3. Obrazac 4. Izjava o usklađenosti s Uputama za prijavitelje - s datumom ne starijim od 30 dana prije predaje projektne prijave, ovjerena pečatom i potpisana od strane osobe ovlaštene po zakonu za zastupanje te ovjerena od strane javnog bilježnika;
4. Obrazac 5. Skupna izjava - ovjerena pečatom i potpisana od strane osobe ovlaštene po zakonu za zastupanje;
5. Obrazac 6. Izjava o korištenim potporama - ovjerena pečatom i potpisana od strane osobe ovlaštene po zakonu za zastupanje;
6. Obrazac 7. Izjava o korištenim potporama male vrijednosti- ovjerena pečatom i potpisana od strane osobe ovlaštene po zakonu za zastupanje;
7. Obrazac 8. Izjava o statusu intelektualnog vlasništva (IV) vezano uz projekt (i popratna dokumentacija o statusu prijave intelektualnog vlasništva ako je prijavitelj već podnio prijavu za zaštitu intelektualnog vlasništva) - ukoliko je primjenjivo;
8. Potvrda porezne uprave u izvorniku da je prijavitelj / povezani subjekt / partnerski subjekt ispunio obveze plaćanja dospjelih poreznih obveza i obveza za mirovinsko i zdravstveno osiguranje ne starija od 30 dana od datuma predaje projektne prijave;
9. BON2/SOL2 ne stariji od 30 dana od datuma predaje projektne prijave.

1. www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx [↑](#footnote-ref-1)
2. https://razvoj.gov.hr/UserDocsImages//arhiva/EU%20fondovi/Programi%20prekogranicna%202014-2020//GLAVNI%20DOKUMENT\_Sporazum\_o\_partnerstvu\_HR.pdf [↑](#footnote-ref-2)
3. <http://ec.europa.eu/regional_policy/thefunds/regional/index_hr.cfm> [↑](#footnote-ref-3)
4. U vrijeme trajanja ovog Programa za navedene zakone i propise primjenjuju se i sve njihove daljnje izmjene i dopune; [↑](#footnote-ref-4)
5. Proizvodi mogu biti materijalni i nematerijalni (uklj. usluge). [↑](#footnote-ref-5)
6. Partner je svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva kako su definirani u članku 1. Priloga Preporuci Europske komisije 2003/361/EZ koja koristi dio projektnih sredstava i sudjeluje u provedbi projekta provodeći povjerene mu projektne aktivnosti u skladu sa Sporazumom o partnerstvu Korisnika i Partnera. u odnosu na provedbu projekta, Partner u pravilu mora udovoljavati svim uvjetima koji se primjenjuju i na Korisnika, izuzev uvjeta koji se odnose na oblik pravne osobe. Ovisno o specifičnostima pojedinog postupka dodjele bespovratnih sredstava, u svrhu osiguranja odabira najkvalitetnijih projekata i/ili njihove uspješne provedbe, Partner ne mora udovoljavati svim uvjetima koji se primjenjuju na Korisnika, a postojanje navedenih okolnosti ocjenjuje UT-a tijekom postupka odobravanja dokumentacije postupka dodjele. U odnosu na Partnera mogu biti propisani i dodatni uvjeti vezani uz sudjelovanje u projektu, na razini pojedinog postupka dodjele bespovratnih sredstava. [↑](#footnote-ref-6)
7. Nacionalna klasifikacija djelatnosti 2007. (NKD 2007) (NN, br. 58/07. i 72/07.) - NKD s objašnjenjima (https://e-obrt.minpo.hr/dokumenti/nkd2007\_s\_objasnjenjima.pdf [↑](#footnote-ref-7)
8. Odluka o donošenju popisa robe vojne namjene, obrambenih proizvoda i nevojnih ubojnih sredstava (NN 101/2013) [↑](#footnote-ref-8)
9. Uvjet se ne odnosi na registraciju pojedinačnih djelatnosti. [↑](#footnote-ref-9)
10. Vidjeti definiciju u pojmovniku. [↑](#footnote-ref-10)
11. Regijom ulaganja ovim Pozivom smatra se cjelokupno područje Republike Hrvatske. [↑](#footnote-ref-11)
12. Osim ako je do potonjeg došlo uslijed stečaja koji nije uzrokovan prijevarom. [↑](#footnote-ref-12)
13. Uvjeti prihvatljivosti projekta se provjeravaju iz dostavljene obvezne dokumentacije i po potrebi dodatnih izvora [↑](#footnote-ref-13)
14. Vidjeti definiciju u pojmovniku [↑](#footnote-ref-14)
15. Potpore male vrijednosti iz točke C), odobravat će se samo onom poduzetniku kojemu je odobrena i potpora iz točke A) Potpore za inovacije za MSP\_ove i/ili točke B) Potpore za inovacije procesa i organizacije poslovanja. [↑](#footnote-ref-15)
16. Vidjeti definiciju u pojmovniku [↑](#footnote-ref-16)
17. Vidjeti definiciju u pojmovniku [↑](#footnote-ref-17)
18. Vidjeti definiciju u pojmovniku [↑](#footnote-ref-18)
19. Vidjeti definiciju u pojmovniku [↑](#footnote-ref-19)
20. Vidjeti pojmovnik. [↑](#footnote-ref-20)
21. Zakon o regionalnom razvoju Republike Hrvatske (NN 147/14) [↑](#footnote-ref-21)
22. <http://www.strukturnifondovi.hr/UserDocsImages/Za%20web/Upute%20za%20prijavitelje.pdf> [↑](#footnote-ref-22)
23. Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode [↑](#footnote-ref-23)
24. Uključujući rješenje o upisu i priloge uz rješenje [↑](#footnote-ref-24)
25. U slučaju osobne dostave, projektne prijave se predaju u Pisarnicu Ministarstva poduzetništva i obrta, Ulica grada Vukovara 78, 10000 Zagreb. Uredovno vrijeme Pisarnice je od ponedjeljka do petka od 10:00 do 15:00 sati. Dostavljač će pri predaji projektne prijave dobiti od djelatnika Pisarnice potvrdu primitka s potpisom, datumom i vremenom predaje projektne prijave. [↑](#footnote-ref-25)
26. Prijavitelji mogu koristiti predložak adresiranja paketa/omotnice koji se nalazi na kraju ovih Uputa. [↑](#footnote-ref-26)
27. Napominjemo da datum i točno vrijeme predaje projektne prijave ne upisuje sam prijavitelj. U slučaju predaje projektne prijave poštanskom pošiljkom, datum i točno vrijeme predaje naznačuje djelatnik poštanskog/kurirskog ureda, dok kod osobne predaje, datum i točno vrijeme predaje upisuje djelatnik Pisarnice Ministarstva poduzetništva i obrta. [↑](#footnote-ref-27)
28. Rok od 90 dana u kojem je potrebno provesti postupak dodjele se računa od dana zaprimanja projektnog prijedloga, ne rješenja kojim je odlučeno po prigovoru prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti Upravljačko tijelo te predložiti i obrazložiti potrebu za produljenjem rokova. Rok od 90 dana ne uključuje onaj broj kalendarskih dana koji je potekao od podnošenja prigovora do donošenja odluke o prigovoru. To je razdoblje od dana zaprimanja prigovora u Upravljačkom tijelu do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 45 kalendarskih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektronske pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem). [↑](#footnote-ref-28)